Bagaimana Elon Musk Aplikasikan Konsep ‘Cross-Marketing’ Sesama Syarikatnya

Elon Musk bercita-cita membina dunia baru di Planet Marikh. Cita-cita ini pada mulanya mendapat kritikan dan tidak cost-effective kerana sudah tentu ianya sangat mahal dan sangat sukar dihadam oleh logik manusia.

Untuk melancarkan roket ke Planet Marikh menggunakan teknologi sediaada merupakan satu cabaran besar. Bayangkan, untuk melancarkan misi ke angkasa sahaja sudahpun menelan belanja sebanyak $50 juta.

Hal Ini belum lagi dikira bilangan roket yang tidak lagi boleh digunakan semula. Kemudiannya Elon Musk mempunyai idea gila iaitu mencipta roket yang boleh pergi dan balik berkali-kali. Sekurang-kurangnya roket yang mahal boleh diguna pakai berkali-kali dan mencapai return of investment yang pantas.

Ujikaji untuk membina roket tersebut menemui banyak kegagalan dan menelan kos yang sangat besar sehinggakan SpaceX tidak lagi mempunyai bajet untuk melancarkan eksperimen menguji roket.

Dalam pada itu kebijaksanaan Elon Musk sangat terserlah apabila beliau memilih untuk menonjolkan dirinya sebagai ‘manusia masa depan’ dengan cara membina kredibiliti diri sendiri dengan menaikkan jenama-jenama teknologi yang dibinanya seperti Tesla, Boring Company dan Solar City.

Tujuannya hanyalah untuk mendapatkan keyakinan dari pelabur dan kemudiannya menarik minat pelabur untuk melabur di SpaceX. Berikut merupakan strategi beliau dalam mendapatkan kos eksperimen roket yang kos yang lebih rendah sekaligus menjimatkan pengeluaran wang syarikat.

Strateginya berjaya apabila NASA memberi peruntukkan $1 bilion untuk meneruskan R&D luar jangkaan SpaceX. Ditambah lagi dengan pelaburan berpuluh billion USD dari pelabur. Akhirnya beliau berjaya membuktikan hipotesisnya dimana adalah tidak mustahil sebuah roket yang telah dipakai boleh diguna semula serta boleh digunakan berkali-kali.

Apa yang dilakukan oleh syarikat Elon Musk telah membuka mata ramai saintis dan hartawan dimana idea membina dunia baru tidak mustahil. Jambatan dan kenderaan kesana sudah menjadi murah dengan adanya SpaceX. Kini SpaceX dinilai dengan harga $398 bilion. Kebijaksanaan seorang jurutera, usahawan dan ahli pemasaran sangat teserlah dalam kisah ini.

Hari ini peluang Elon Musk berterima kasih kepada Syarikat Tesla dengan memberi hadiah yang sangat ternilai iaitu dengan cara menghantar Tesla Roadster ke angkasa dengan cara ‘percuma’. Tesla sekaligus telah menjadi kenderaan buat Elon Musk menonjolkan dirinya.

Kepakaran ini digelar holy marketing skills oleh sesetengah pengamal bidang pemasaran. Menggunakan kekreatifan untuk mendapatkan impak tinggi dengan kos yang murah.

Dengan pelancaran Falcon Heavy yang menjadi tontonan masyarakat dunia, ditambah lagi rekod-rekod dunia yang dipecahkan, sudah tentu misi ini diingati dan menjadi buah mulut dunia untuk beratus tahun!

Tesla tidak perlu lagi membelanjakan duit pelabur mereka dalam pemasaran lagi jika mereka mahu. Berapa billion telah dijimatkan agaknya dan berapa kali ganda juga tempahan untuk kereta Tesla bakal masuk pada hari ini.

Tahniah Elon Musk, SpaceX dan Tesla! Nampaknya buku-buku marketing dan silibus pembelajaran di universiti terpaksa menambah topik omni-channel marketing dan cross-marketing dalam silibus mereka. Untuk pakar ekonomi juga, ada ilmu baru untuk kita semua iaitu cara menggunakan bajet R&D untuk menanggung kos creative marketing.


Tonton Bagaimana Emirates Airline Sediakan 225,000 Makanan Dalam Sehari

Emirates Airlines sememangnya antara syarikat penerbangan yang tersibuk di dunia. Penawaran penerbangan antarabangsa yang pelbagai serta berusaha untuk menawarkan pengalaman yang mewah buat para penumpang pastinya memerlukan usaha yang keras buat syarikat ini.

Pada kali ini, Business Insider merungkai bagaimana syarikat penerbangan ini menghasilkan sebanyak 225,000 makanan khusus buat para penumpang. Difahamkan penghasillan makanan ini dijalankan setiap hari dalam memastikan makanan sentiasa dalam keadaan segar. Tonton video ini untuk mengetahui dengan lebih lanjut.


Bagaimana Facebook Hilang 15 Juta Pengguna Sejak 2017

Sedekad yang lalu Facebook berjaya menjadi fenomena dimana orang ramai berminat untuk mendaftar sebagai pengguna dan sehingga kini laman media sosial ini masih lagi memegang takhta sebagai platform media sosial dengan pengguna teramai dunia.

Disebalik peningkatan pengguna setiap tahun, polisi dan skandal yang yang berlaku oleh syarikat ini nampaknya telah membuatkan orang ramai khususnya pengguna di Facebook bertindak untuk menutup akaun Facebook mereka. Hal ini turut berlaku pada Elon Musk yang bertindak untuk menutup akaunnya serta Facebook Page Tesla sekaligus memberi impak kepada Facebook.

Selain itu, skandal melibatkan Cambridge Analytica yang mengambil data pengguna untuk disalurkan kepada pihak ketiga antara yang membuatkan pengguna beralih kepada platform yang lain.

Berdasarkan laporan, dikatakan Facebook telahpun hilang 15 juta pengguna di Amerika Syarikat sejak 2017 berdasarkan insiden-insiden ini. Walaubagaimanapun, syarikat ini terus mencatat keuntungan serta peningkatan setiap tahun seluruh dunia meskipun kurang digemari di negaranya sendiri.

Dari segi demografik, difahamkan pengguna berumur 12 tahun sehingga 34 tahun semakin beralih arah daripada platform Facebook kepada platform media sosial yang lain. Menariknya peralihan golongan ini kepada platform yang lain seperti Instagram turut menguntungkan Facebook berikutan status pemilikan syarikat tersebut.

Melihat kepada penurunan pengguna di Amerika Syarikat, Mark Zuckerberg turut mengeluarkan pelan untuk menawarkan pengalaman pengguna yang lebih privasi selepas ini. Beliau turut meluahkan rasa menyesal kerana tidak mengikuti strategi WeChat yang berjaya menguasai pasaran China.


Bagaimana Filem Netflix Ini Berjaya Naikkan Jualan Yakult Di Amerika Syarikat

Rasanya ramai yang pernah minuman probiotik Yakult ini sebelum ini. Ianya adalah ‘pesaing’ terdekat untuk minuman Vitagen dan rasanya Yakult mempunyai peminatnya yang tersendiri.

Namun, baru-baru ini, jualan Yakult di Amerika Syarikat meningkat naik secara mendadak. Mereka perlu berterima kasih kepada filem Netflix, To All the Boys I’ve Loved Before.

Penonton filem berkenaan berbincang di Twitter berkenaan minuman Yakult yang diminum oleh watak dalam filem berkenaan yang nampak seperti minuman Yakult. Adegan berkenaan sangat minima tetapi penonton tahu ianya adalah dari jenama Yakult.

we asian kids been knew about yakult, y’all been sleepin on this shit pic.twitter.com/uXvh938WIa

— 𝓶𝓸𝓷𝓲𝓺𝓾𝓮🍬 (@xovmonique) September 4, 2018

Netflix teen comedy "To All the Boys I've Loved Before" helps Yakult yogurt drink fly off the shelves https://t.co/T8hT2lGNlK via @TicToc pic.twitter.com/UKtOgP5MSw

— Bloomberg (@business) September 4, 2018

Tetapi di dalam filem berkenaan, ianya diterangkan sebagai ‘Korean Yogurt Smoothie’ Sedangkan Yakult sebenarnya berasal dari Jepun. Tetapi orang ramai tetap mengenali Yakult kerana penutup minuman berkenaan yang bewarna merah menjadi identiti packaging Yakult di Amerika Syarikat.

Walaupun tidak diterangkan secara tepat, Yakult pastinya gembira dengan product placement tidak sengaja di dalam filem ini. Jika anda mahu menonton adegan ini, silalah langgan Netflix dan tonton filem romantik komedi All the Boys I’ve Loved Before ini sambil minum Yakult.

This is the most amazing signal of #toalltheboysivelovedbefore’s viral impact yethttps://t.co/1851k8u9XS

— Jeff Yang (@originalspin) September 3, 2018


13 Idea DIY Unik Dan Mudah Untuk Dekorasi Rumah

Siapa kata dekorasi rumah perlukan belanja yang mahal dan banyak? Dengan kekreatifan, anda dapat menukar rumah anda yang biasa-biasa menjadi sesuatu yang akan diingati oleh tetamu.

Ikuti 13 tip mudah di bawah untuk menjadikan rumah anda unik:

1. Gunakan penahan buku atau book stopper sebagai rak buku tergantung.

2. ‘Cetak’ gambar ke atas sekeping kayu.

3. Buat rak buku dengan dua batang tangga dan beberapa batang papan.

BACA: 21 Idea Perabot Berasaskan Kayu Pallet. Inspirasi D.I.Y Murah Dan Kreatif

6. Penyangkut baju menjadi penyangkut kasut.

7. Penutup tingkap lama menjadi pemegang surat.

8. Susun paip PVC atau tin cat menjadi rak kasut.

9. Lampu tidur daripada jag air dan lampu kepala.

10. Tukarkan bingkai cermin yang telah pecah menjadi papan hitam yang cantik.

11. Bina sebiji bangku daripada majalah lama, dua utas tali pinggang dan sebiji bantal.

12. Tulis pada botol dengan pistol gam dan cat keseluruhan botol.

13. Jahitkan 5 perai sarung bantal untuk menjadikannya sekeping tilam.

LIKE dan FOLLOW Vocket di Facebook serta Instagram


Bagaimana Ford Mustang Lama Diubah Menjadi Jam Tangan Mewah

Pepatah Inggeris ada mengatakan ‘one man’s trash being another man’s treasure’. Inilah contoh klasik kepada pepatah tersebut apabila dua orang usahawan menukarkan minat mereka terhadap kereta kereta klasik menjadi sebuah syarikat pembuat jam mewah REC. Menggunakan alat ganti dan bahagian Ford Mustang lama, mereka berjaya menghasilkan jam tribute kepada kereta ikonik ini.

Dinamakan sempena jet perang World War II, jam P51 mempunyai jarum yang mirip tolok minyak dan paparan jam mengambil inspirasi dashboard Mustang. Setiap jam juga mempunyai nombor identifikasi kereta, tahun dikeluarkan dan beberapa aspek Mustang lain.

Tonton video di atas untuk lihat dengan lebih dekat jam tersebut. Dalam berita lain, lihat kolaborasi supercar Gran Turismo dengan BAPE, UNDEFEATED dan Anti Social Social CLub.


Bagaimana Founder GoPro Nicholas Woodman Menjadi Billionaire Daripada Idea Percutiannya

Nota Editor: Artikel ini diambil dan dialih bahasa dari Yahoo Finance untuk bacaan pembaca-pembaca bahasa Melayu. Semoga artikel ini memberi anda inspirasi untuk mencipta sesuatu hasil daripada peluang dan masalah yang muncul di hadapan mata.

Dari surfing di Teluk Cempedak, terjun bangunan di KLCC dan memanjat gunung Kinabalu, gajet yang wajib ada hari ini untuk kaki adrenalin ialah GoPro.

Dikenali sebagai sebuah kamera versatil di dunia, GoPro membolehkan penggemar sukan ekstrim untuk merekod pergerakan dan kongsi bersama pengguna sosial media di internet yang sentiasa menantikan aksi aksi stunt.

Kamera kecil ini dibuat oleh founder Nicholas Woodman seorang billionaire (beliau masih belum berusia 40 tahun). Sebagai seorang kaki adrenalin, Woodman dianggar bernilai sekitar $2.9 bilion menurut Forbes.

GoPro mula mendapat perhatian apabila penerjun udara Felix Baumgartner menggunakan GoPro untuk merekod penerjunan udara tertinggi dunia pada Oktober 2012.

Dikatakan kejayaan GoPro memasuki dunia mainstream ini disebabkan harganya mampu milik. Anda boleh mendapatkan GoPro Hero pada harga RM1,500 dan model yang lebih kompleks berharga lebih tinggi.

GoPro bukanlah bisnes pertama Woodman. Beliau memulakan Funbug pada tahun 1999 sebagai platform permainan dan pemasaran yang memberikan pengguna peluang untuk memenangi wang tunai sebagai hadiah. Walaupun ramai pelabur yang melabur (hampir $3.9 juta) bisnes tersebut gagal.

Untuk memberi nafas baru, pada tahun 2001 Woodman telah pergi ke Indonesia dan Australia selama 5 bulan dan pada masa inilah idea GoPro muncul. Sebagai seorang surfer, Woodman terfikir untuk mencipta kamera yang membolehkannya ikat pada pergelangan tangan dan merekod pergerakan, ombak dan lain lain.

GoPro bermula sebagi satu strap untuk melekatkan kamera pada pergelangan tangan surfer dan model pertamanya dibuat daripada band getah dan surfboard leashes. Woodman kemudiannya menambah baik ideanya dan membuat keputusan untuk mencipta, strap pergelangan tangan, kamera, casing dalam satu pakej.

Prototaip pertama dibina menggunakan mesin jahit dan gerudi ibunya, dan dilancarkan pertama kali di San Diego’s Action Sports Retailer trade show pada 2004. Pada awalnya ia dijual di kedai peluncur, dan channel shopping QVC. Tidak lama selepas itu GoPro mula mendapat perhatian dikalangan peminat sukan ekstrim.

Sebahagian daripada modal syarikat datang daripada penjualan tali pinggang yang diperbuat daripada kulit dan manik yang mana Woodman dan teman wanita Jill (kini bergelar isteri) beli di Indonesia. Pasangan itu membawa balik 600 tali pinggang ke US dan menjualnya pada keuntungan $10,000. Woodman melabur sejumlah $30,000 dalam projek ini di bawah syarikat Woodman Labs.

Tapi cerita Woodman bukan cerita seorang zero ke hero. Beliau mempunyai sokongan kewangan yang baik daripada keluarganya. Ibunya melabur $32,000 pada permulaan startup sementara ayahnya seorang pegawai bank pelaburan di Silicon Valley yang mana kemudian melabur $200,000 pada syarikat itu.

Pada penghujung tahun pertama, GoPro telah menjual keseluruhan kamera bernilai $150,000 dengan Woodman mengambil rakan sekolejnya bekerja untuk membantu beliau memasarkan produk itu ke kedai kedai runcit surfing. Tidak lama selepas itu pengguna mendapati kamera video ini bukan saja berguna dalam air tapi juga di darat. Ini menyebabkan jualan GoPro meningkat apabila dijual kepada pemain ski dan juga penunggang basikal.

Pada tahun 2006, kamera ini menerima penambahbaikan, bukan saja mampu mengambil gambar tapi juga video serta audio dan populariti kamera ini turut meningkat. 2006, menyaksikan jualan $800,000 manakala tahun berikutnya jualan meningkat 4 kali ganda ke $3.4 juta.

GoPro menerima pelaburan luar antara 2010 dan 2012. Antara yang menjadi perhatian ialah pelaburan sebanyak $200 juta daripada Foxconn pada Disember 2012. Pelaburan syarikat elektronik China itu melonjakkan nilai syarikat ke $2.25 bilion dan Woodman, yang masih memiiki saham terbesar syarikat disenaraikan dalam senarai Billionaire Forbes.

Pada 2012, syarikat itu menjual 2.3 juta kamera dan pendapatan kasar $521 juta. Sekarang, ia telah menjadi sebuah brand digital imaging paling tinggi pendapatan di US, menewaskan Sony buat kali pertama.

GoPro bernilai hampir $3 bilion apabila diapungkan pada Jun 2014. Satu unit saham dijual pada harga $24 dengan peningkatan peratusan 2 digit setiap hari untuk beberapa hari selepas IPO.

Walaupun kejayaan ini hasil daripada pelaburan besar daripada venture kapitalis, sebahagian besar GoPro masih dimiliki oleh Woodman dan keluarganya. Kedua dua kakaknya dan ibu bapanya jutawan hasil daripada pegangan saham dalam syarikat.

Hari ini, pengguna boleh mengambil profesional video HD dan menyimpan dalam kad memori atau pindahkan secara wireless ke aplikasi GoPro dalam telefon pintar atau tablet. GoPro kekal menguasai 94% pasaran kamera aksi, walaupun kini muncul pesaing seperti Garmin Virb.

Tapi sekarang GoPro semakin kuat – sahamnya di pasaran stok bernilai $48, dua kali ganda harga IPO.


Bagaimana Foxconn Berkembang Bagi Menguasai Industri Elektronik Dunia

Sekiranya anda seorang peminat gadget atau iPhone, nama syarikat Foxconn mungkin nama yang tidak asing lagi. Untuk yang pertama kali mendengarnya, Foxconn merupakan sebuah syarikat Taiwan yang memasang Apple iPhone sejak daripada 2007 di China.

Syarikat ini mula menjadi bualan ramai selepas terpalit dengan pelbagai spekulasi dan kontroversi yang berlaku. Dalam pada itu, kepercayaan yang diberikan Apple sejak model pertama iPhone antara yang membuatkan Foxconn menjadi syarikat bernilai tinggi sehingga kini.

Mula ditubuhkan pada tahun 1974, Foxconn dari Taiwan ini menumpukan bisnes mereka kepada pemasangan komponen serta penghasilan cip secara kecil-kecilan. Nama mereka mula menjadi bualan ramai apabila Apple pada tahun 2007 telah memilih syarikat mereka sebagai pembuat iPhone untuk seluruh dunia.

Bermula dengan permintaan dalam kuantiti yang sikit, pengeluaran iPhone yang dikeluarkan Foxconn terus menambah berikutan fenomena Apple iPhone sejak sedekad lalu.

Berdasarkan hasil kerjasama bersama Apple, Foxconn terus menambah bilangan pekerja serta infrastruktur syarikat mereka untuk menampung pengeluaran Apple iPhone dengan lebih banyak.

Berdasarkan laporan terbaru, Foxconn kini telah mempunyai 700,000 bilangan pekerja dimana separuh daripadanya ditempatkan di Zhengzhou yang juga dikenali sebagai ‘iPhone City’ untuk pembikinan Apple iPhone.

Kini, Foxconn berjaya memenuhi permintaan Apple dengan pengeluaran 500,000 iPhone dalam satu hari serta 210 juta iPhone sepanjang setahun. Melihat kepada jumlah pengeluaran Apple iPhone yang dihasilkan Foxconn, tidak mengejutkan untuk mengetahui nilai syarikat ini terus meningkat sejak sedekad lalu.

Berpeluang menjadi sebahagian daripada rakan kongsi Apple turut membuka peluang buat Foxconn untuk menghasilkan beberapa produk ternama yang lain.

Ketika ini, Foxconn berjaya menjadi syarikat yang bertanggungjawab menghasilkan Sony PS4, konsol Nintendo serta Essential Phone. Dari segi penawaran komponen yang lebih baik, Foxconn turut menjalin kerjasama bersama Sharp dan Toshiba untuk membantu meningkatan skrin OLED untuk digunakan pada smartphone pada masa akan datang.

Mengulas mengenai masa depan Foxconn, syarikat ini komited untuk memberikan yang terbaik buat Apple sekaligus ingin menarik lebih banyak lagi syarikat elektronik yang hebat untuk menjadi rakan kongsi mereka.

Melihat kepada trend smartphone yang tidak begitu stabil, CEO Foxconn, Terry Ghou berpendapat mereka sedang bersedia untuk mengeluarkan produk keluaran jenama mereka sendiri. Dengan gabungan hasil kepakaran beberapa jenama ternama kami yakin Foxconn mampu menjadi jenama yang besar di mata dunia.

Tidak dilupakan juga bilangan pekerja mereka yang teruse bertambah sepanjang berurusan bersama syarikat Apple.

Baca lagi: Apple Bakal Buatkan Samsung Lebih Kaya Dengan Penjualan iPhone


Bagaimana Gadis Flat Sentul Jana 1.5 Juta Pada Usia 26 Tahun Melalui Bisnes Katering

Dia pernah gagal dalam perniagaan hingga terpaksa menjual sayur dan surat khabar lama.

Dia pernah diuji apabila mempunyai sumber kewangan terhad untuk membiayai pembedahan pintasan jantung ayah kesayangannya.

Paling menyedihkan suami yang menjadi sumber inspirasi dan tempat dia mencurahkan kasih dan sayang, hilang berhari lamanya dan hanya dimaklumkan terbujur kaku di bilik mayat hospital akibat diserang sakit secara tiba-tiba.

Namun bagi Zarinnah Mohideen, dia tidak boleh terus hidup dengan duka dan kesedihan.

Akhirnya dengan semangat serta kecekalan, wanita berusia 39 tahun ini nekad tidak lagi mahu menoleh ke belakang.

Dengan berbekalkan ribuan set risalah percuma (leaflet), dia pergi mengagihkannya dari satu rumah ke satu rumah, dari satu peti surat ke satu peti surat, bagi mempromosikan perniagaan katering perkahwinannya yang diusahakan ketika itu.

Hasilnya dalam tempoh 4 tahun saja, ketika usianya baru menginjak 26 tahun, perniagaan katering yang diusahakannya telah membawa pulangan lebih RM1.5 juta.

Dan hari ini, syarikatnya, Zarlith Events And Management Sdn Bhd telah memiliki sebuah gudang yang terisi ribuan pinggan mangkuk, ratusan helai pakaian pengantin, pelbagai set pelamin dan kanopi.

Tak terkecuali sebuah banglo mewah yang dibuat khusus untuk memenuhi permintaan mereka yang mendambakan sebuah pakej perkahwinan yang eksklusif dan serba mewah di sebuah kawasan elit di Ampang, Selangor.

“Semua ini bukan terjadi dengan sekelip mata. Saya masih ingat bagaimana kami berlima adik-beradik dan mak ayah terpaksa berhimpit-himpit tinggal di flat Sri Terengganu dekat Sentul yang cuma mempunyai 2 bilik tidur itu”.

“Pada satu ketika, saya pernah baring di ribaan emak sambil menangis kerana memikirkan apalah agaknya masa depan kami bila mengenangkan ayah yang ketika itu bertugas sebagai pemandu bas mini mula sakit-sakit, ibu yang tak bekerja, adik beradik masih di bangku sekolah dan sebagainya,” katanya sayu.

Baca: 5 Cabaran Dan 5 Nasihat Bisnes Oleh Usahawan Ramen 100% Halal Di Jepun

Mengenai ‘rahsia’ kejayaannya dalam bidang katering terutama bila berhadapan dengan beratus-ratus operator di ibu kota, Zarinnah berkata beliau tidak menganggap itu sesuatu halangan besar kerana ia secara tidak langsung memberi motivasi baginya untuk memberi perkhidmatan terbaik untuk pelanggannya.

“Apapun saya percaya, kesanggupan saya menyediakan pakej perkahwinan yang serendah RM8.80 untuk mereka yang mahu mendirikan rumahtangga tak banyak sikit memberi ‘berkat’ dalam perniagaan saya”.

“Saya dulu bukan orang senang dan saya faham bagaimana sukarnya untuk mencari duit membiayai kos perkahwinan khususnya bagi mereka yang tinggal di ibu kota”.

“Tak mengapalah. Walaupun ‘rugi’ sedikit tetapi Alhamdulillah, Allah beri dalam bentuk lain.

Anda lihat sendiri daripada pagi sampai ke petang pejabat saya tak putus-putus dikunjungi mereka yang nak buat ‘food testing’.

Bagi mereka yang mahukan perkahwinan mewah dan eksklusif, saya juga ada sediakan pakej untuk mereka. Yang pasti walaupun serendah RM8.80, saya langsung tidak pernah berkompromi bab kualiti, makan mesti sedap, layanan mesti bagus, harga mesti munasabah.

Kalau pegang prinsip itu, tiada apa yang patut kita takut biarpun ramai pesaing di luar sana,” kata Zarinna yang mengakui syarikatnya mampu mengendalikan jamuan hingga 21,000 orang pada satu-satu masa. Pergh!

Aku salute dengan iltizam dan keazaman Zarinna. Ternyata walaupun diuji dengan pelbagai dugaan dan cabaran yang bukan sikit, budak flat Sentul ni berjaya membuktikan tiada apa yang mustahil kalau kita berusaha dengan tekun dan bersungguh-sungguh.

Umur 26 dah pegang wang berjuta. Tak silap aku, masa umur umur macam tu masih lagi terkial-kial bawa motor Ex5 gi kerja, adeh deh deh!

Salute lu Zarinnah Arabath, ini baru champion!

Baca lagi: Bagaimana Startup Digital Media Ini Menjadi Trendsetter Dan Mengubah Pemikiran Masyarakat


Bagaimana Gadis Ini Jadi Penulis Novel Semasa Belajar Di Universiti

Dua buah novel karya gadis ini telah diadaptasi menjadi drama siri di Astro iaitu Dia Semanis Honey dan Suri Hati Mr. Pilot. Ia satu pencapaian yang membanggakan apabila kedua-dua drama adaptasi tersebut mendapat sambutan hangat di kalangan peminat dan penonton drama Melayu.

Gadis ini bernama Nurfadhilah Azahari atau nama pena Dila Dyna merupakan seorang graduan Ijazah Sarjana Muda Teknologi Makmal Perubatan telah menjadi penulis novel sejak 2012 semasa bergelar mahasiswa.

Ini adalah sebahagian daripada kisah hidupnya menjadi seorang penulis novel popular di usia muda. Moga temubual ini menjadi inspirasi kepada anda yang mahu menulis novel sendiri kelak.

Dila Dyna ialah seorang gadis biasa berusia 25 tahun yang bersembunyi disebalik nama penanya walaupun orang sekeliling dah ramai yang tahu siapa pemilik nama pena tu.

Tak ada apa yang istimewa, cuma seorang gadis yang suka mencoret kisah-kisah dalam komputer riba dan blog untuk tatapan pembaca.

2. Bagaimanakah Dila menjadi penulis novel?

Semuanya bermula dari minat membaca novel. Dila ingat lagi, novel pertama yang dibeli semasa di tingkatan tiga, iaitu ‘Cinta Pertama’ tulisan Kak Norhayati Ibrahim.

Hampir 5 tahun saya jadi pembaca novel tegar, dalam kepala mula terfikir: “Kalau orang lain boleh tulis novel, kenapa tak aku?”

Persoalan itu berlegar-legar dalam minda, dan kebetulan masa itu tahun 2011, di mana ada sebuah platform e-novel sangat-sangat terkenal dikalangan penulis dan peminat novel.

First step bermula, apabila Dila mula menulis bab 1 novel ‘Bisikan Kata Hati’ yang sudahpun terbit pada tahun 2012 dulu. Pada masa itu, Dila hantar ke laman web Penulisan2u, yang mana laman web itu disediakan untuk mencungkil dan mencari bakat penulis baru.

Alhamdulillah, masa tu e-novel pertama Dila ‘Bisikan Kata Hati’ mendapat sambutan, dan Dila dilamar untuk menyiapkan manuskrip penuh untuk diterbitkan menjadi senaskah novel.

Dari situ bermulanya perjalanan seorang Dila Dyna dalam bidang penulisan, apabila buku pertama Dila diterbitkan dibawah Kaki Novel Enterprise pada tahun 2012.

3. Dila seorang pelajar, jadi bagaimanakah Dila mengagihkan masa untuk menulis sehingga novel siap?

Yup. Dila mula menulis semasa tahun pertama pengajian Ijazah Sarjana Muda dalam bidang Teknologi Makmal Perubatan, di UiTM pada tahun 2011.

Mengagihkan masa tu sebenarnya tak tahu macam mana nak cakap, tapi style Dila menulis ikut mood. Kadang-kadang idea kering, mood kelaut memang Dila langsung tak menulis. Tapi Dila akan pastikan novel tu siap sebelum deadline yang diberi tiba.

4. Berapa lamakah Dila mengambil masa menyiapkan novel-novel ini?

Berapa lama tu tak tentu. Macam novel pertama Dila ‘Bisikan Kata Hati’ ambil masa hampir 8 bulan untuk siapkan. Itu baru siap, belum que nak tunggu terbit lagi.

Novel kedua ‘Sayangku Sampai Ke Bintang’ terbit pada tahun 2014, satu-satunya novel yang memakan masa paling lama untuk Dila siapkan iaitu hampir 2 tahun untuk disiapkan, sebab cerita tu banyak rombakan yang dibuat dan cerita ‘heavy’ dari segi emosi berbanding buku yang lain.

Novel ketiga ‘Dia Semanis Honey’ tahun 2015, yang ini paling singkat Dila rasa iaitu dalam masa 7 bulan saja. Dan sebenarnya novel keempat Dila ‘Suri Hati Mr.Pilot’ ditulis terlebih dahulu daripada ‘Dia semanis Honey’.

Tapi Dila decide untuk siapkan ‘Dia Semanis Honey’ terlebih dulu sebab masa tu kekeringan idea untuk menyambung ‘Suri Hati Mr.Pilot.

Kemudian baru tiba giliran novel ‘Suri Hati Mr.Pilot’ pula yang terbit iaitu pada bulan April 2016 yang lepas selepas hampir setahun setengah berperang untuk disiapkan.

Berapa jam sehari Dila spend masa untuk menulis tu tak menentu sebenarnya. Apabila idea tengah mencurah, kadang-kadang 3-4 jam pun Dila boleh mengadap laptop untuk menaip sahaja.

5. Apakah Dila lakukan jika melalui fasa writer’s block?

Fasa writer’s block sebenarnya benda yang sangat-sangat ditakuti oleh mana-mana penulis novel. Kadang-kadang sampai berbulan Dila tak menulis hanya sebab benda ni.

Jadi apa yang Dila buat, cuma jalani hidup macam biasa. Apabila keluar tu selalu perhatikan sekeliling berdoa supaya ada idea yang akan terdetik di minda masa tu. Kalau ada, Dila akan cepat-cepat catit dalam phone ataupun kertas.

6. Adakah keluarga menyokong Dila menjadi penulis?

Alhamdulillah. Abah, mak, adik-beradik sangat menyokong Dila daripada waktu terbit novel pertama lagi sampailah sekarang. Dila decide untuk simpan saja sijil Ijazah dan jadi penulis sepenuh masa.

Dila ingat lagi masa buku pertama Dila diterbitkan, Abah cakap dia tak kisah Dila menulis asalkan pelajaran jangan terabai.

7. Apakah bahagian yang paling susah dalam penulisan novel Dila?

Bahagian paling susah dalam penulisan novel adalah penciptaan konflik atau klimaks dalam sesebuah cerita. Sangat mencabar sebab kita sebolehnya sebagai penulis nak mencari kelainan, tak nak dikatakan cerita kita ni cliche.

Tapi kadang-kadang benda ni semua tak dapat dielakkan memandangkan sekarang ni dah terlalu ramai penulis di luar sana yang tumbuh ibarat cendawan lepas hujan.

Kadang-kadang mungkin akan ada sedikit persamaan, mungkin dari segi plot dan sebagainya. Tapi kita sebagai penulis kena pandai menggunakan identiti atau style penulisan kita sendiri yang tak ada pada penulis lain.

Contohnya dari segi pengolahan ayat, nada-nada dialog yang ditulis dan lain-lain. Itu yang menjadikan kita lain daripada penulis yang lain. Kita kena cari style atau trademark penulisan kita sendiri.

8. Apakah perkara-perkara yang anda lakukan sehingga menjadi seorang penulis yang baik?

Teruskan menulis dan menulis selain sentiasa mencari ilmu baru dalam bidang penulisan

9. Adakah Dila belajar dengan penulis lain atau hadiri kursus sebelum mula menulis novel?

Tiada. Dila langsung tak pernah menghadiri apa-apa kursus atau bengkel penulisan sebelum menulis novel, mahupun belajar dengan penulis-penulis lain. Semuanya Dila belajar dengan sendiri berdasarkan pembacaan Dila sebelum ni.

10. Adakah Dila menyimpan apa-apa rahsia di dalam karya Dila di mana hanya beberapa orang sahaja akan mengetahuinya?

Dila rasa benda hanya diketahui oleh beberapa orang saja, yang selalu bertanya macam mana style Dila menulis. Jujur Dila cakap, kesemua cerita yang ditulis tak pernah Dila catatkan sebarang ‘plot’ yang tetap sama ada dalam laptop ataupun kertas.

Ini kerana Dila sendiri tahu, yang Dila bukan jenis penulis yang akan stick pada satu plot sahaja. Kesemua idea dan perjalanan jalan cerita kebiasaannya akan datang secara spontan dalam fikiran Dila tak kira bila-bila masa.

Kalau tiba-tiba rasa nak ubah sesebuah scene dalam cerita tu, Dila akan ubah. Sebab itu kadang-kadang mengambil masa yang agak lama untuk siapkan sesebuah novel tu.

Dan satu lagi rahsia yang ramai tak tahu, Dila menulis suka syok sendiri. Kalau menulis scene sedih, memang Dila akan tulis dan olah sebaik mungkin sampai apabila Dila baca sendiri, air mata boleh meleleh.

Sebab bagi Dila dengan cara tu, Insha Allah emosi cerita tu akan sampai pada pembaca.

11. Apakah pendapat Dila tentang trend TV mengadaptasi novel menjadi versi visual?

Adaptasi sesebuah novel menjadi drama siri/filem/telefilem ni sebenarnya ada pro and cons dia. Salah satu kebaikan dia adalah sales buku akan meningkat.

Tentunya situasi ini menggembirakan penulis itu sendiri apabila novelnya diulang cetak, dan sekaligus dapat menaikkan nama penulis itu sendiri yang mungkin sebelum ni hanya segelintir pembaca tegar novel saja yang mengenali.

Keburukannya pula adalah apabila drama adaptasi tu terlalu jauh terpesong daripada novel, dan jauh lari daripada apa yang digambarkan dalam sesebuah novel yang diadaptasi tu, walhal novel itu sangat bagus dan seronok tapi apabila diadaptasi ke drama, tak seperti yang diharapkan.

12. Apakah pendapat Dila tentang drama siri yang mengadaptasi novel-novel Dila?

Pertama kali Dila dapat WhatsApp daripada rakan novelis Dila, iaitu adik Aisya Azhar (penulis novel Isteri vs Tunang dan Mr. Boss Miss. Stalker) yang novel ‘Dia Semanis Honey’ akan diadaptasi.

Memang gembira yang teramat, tapi pada masa yang sama agak takut. Kemudian, selepas tahu Siti Nordiana dan Aliff Satar yang akan menerajui watak utama dalam drama ni, ada rasa sedikit skeptikal sebab dapat pelakon yang agak ‘RARE’ iaitu Kak Nana dan Aliff.

Terfikir-fikir, boleh ke mereka berdua bawa watak ni? Lagi pula, watak ‘Hani Safira’ sebenarnya adalah gadis muda, tapi diberikan pada Kak Nana (jgn marah na… kak Nana still muda jugak).

Tapi Alhamdulillah sangat-sangat, drama tu MELETOP sampai hampir kesemua kedai buku, novel ‘Dia Semanis Honey’ sold out, sampai terpaksa reprint banyak kali.

Dari segi penceritaan semua Dila berpuas hati sebab kebanyakannya memang mengikut novel, cuma ada beberapa saja perubahan yang dibuat supaya bersesuaian untuk dijadikan drama buat tatapan umum.

Apa-apa pun Kak Nana dan Aliff punya chemistry memang the best!

Untuk Suri Hati pulak, pertama kali dapat tahu yang Neelofa akan pegang watak sebagai Warda Erina, memang Dila sangat seronok sebab Neelofa sangat cantik dan rasa sangat bertepatan dengan watak Warda yang Dila gambarkan dalam novel.

Untuk Fattah Amin pulak, Dila agak ‘krik krik’ pada mulanya sebab tak berapa minat dengan lakonan dia, sebab Dila sebenarnya teringin sangat kalau Nazim Othman yang memegang watak sebagai Ejaz, tapi doa tak kesampaian. Haha.

Alhamdulillah, drama ni pun sama MELETOP macam ‘Dia Semanis Honey’.

Pada tafsiran awal Dila, ia mungkin sebab ‘spotlight’ drama ini ada pada Neelofa, kerana drama ini adalah comeback dia yang pertama selepas bertahun menyepi dalam bidang lakonan.

Apabila mengikuti drama ini, Dila sangat berpuas hati dengan pembawaan watak yang dibawakan oleh Neelofa dan Fattah, terutama dengan melihat reaksi-reaksi penonton saja, kita sudah boleh tahu yang mereka sudah berjaya membawakan watak-watak utama itu dengan baik.

Dan buat Fattah Amin, tahniah! Anda berjaya buat semua wanita diluar sana tergila-gilakan watak Ejaz Fakhri.

Dila juga berpuas hari sebab jalan cerita mostly mengikut apa yang dah tetulis dalam novel. Cuma ada beberapa watak yang tak dijelaskan pengakhirannya seperti Inara, hilang macam tu saja.

13. Apakah perkara yang paling mengejutkan Dila tentang penulisan novel?

Benda yang paling mengejutkan dalam bidang penulisan novel adalah kes plagiat. Dila dah mendengar banyak cerita tentang kes plagiat sampai ada yang bukunya sudah diterbitkan pun.

Kemudian baru diketahui yang buku itu sebenarnya telah ditiru bulat-bulat daripada novel lama. Originality dan kejujuran tak ada di situ, dan ini juga menyebabkan kerugian pada syarikat penerbitan sendiri.

14. Apakah advice Dila kepada mereka yang mahu jadi penulis novel?

Nasihat Dila pada yang di luar sana yang berminat untuk menjadi penulis novel, adalah cuba cipta identiti penulisan kita sendiri ataupun dalam kata mudah, style kita menulis.

Supaya apabila novel kita keluar, orang dah tahu yang ini adalah novel hasil penulisan kita. Dan buat penulis baru, jangan expect yang novel pertama kita akan terus meletop.

Kadang-kadang kita dah menghasilkan 4-5 buah novel pun belum tentu akan meletop. Jadi banyakkan bersabar, teruskan menulis dan cuba bina fans kita sendiri.

Semua orang boleh menulis tapi tak semua orang boleh jadi penulis.

Okay, untuk projek terkini, Dila tengah dalam proses untuk siapkan manuskrip ke-5 Dila yang Insha Allah akan terbit pada tahun depan. Tajuknya kita rahsiakan dulu, tapi siapa yang mengikuti blog Dila mesti tahu cerita apa kan?

16. Adakah Dila ada apa-apa yang mahu dikatakan kepada pembaca-pembaca novel Dila?

Buat semua pembaca-pembaca novel Dila yang setia menyokong Dila darpada terbitnya buku pertama lagi tahun 2012 dulu, sampailah sekarang, Dila ucapkan berjuta-juta terima kasih yang tak terhingga.

Yang selalu bertanya bila novel baru nak keluar, yang selalu beri komen-komen positif dalam blog dari dulu sampai sekarang, Dila ucapkan terima kasih yang tak terhingga.

Tanpa anda semua, dah lama penulis Dila Dyna ini terkubur. Tanpa pembaca penulis bukan sesiapa.

Baca: 13 Trivia Suri Hati Mr Pilot Dari Kaca Mata Penulisnya


Bagaimana Gambar Awesome Usain Bolt Ini Dirakam

Usain Bolt. Lelaki terpantas di dunia dan beliau merupakan satu-satunya atlet yang memenangi pingat emas acara 100m dalam 3 sukan Olimpik secara berturut-turut; Beijing 2008, London 2012 dan Rio 2016.

Dalam perlumbaannya baru-baru ini, gambar ini telah tersebar luas menunjukkan Usain Bolt tersenyum lebar ketika pelumba yang lain berhempas pulas menghabiskan larian; seperti menunjukkan Usain Bolt tidak perlu berusaha keras untuk memenangi perlumbaan beliau.

Siapa jurugambar disebalik gambar hebat ini? Beliau adalah jurugambar untuk Getty, Cameron Spencer. Gambar ini adalah hasil tangkapan dari seorang jurugambar profesional yang merakam gambar ini pada masa tepat.

Menurut Spencer, beliau mempunyai persaingan dari ratusan jurugambar lain yang turut sama ingin mengambil gambar Usain Bolt berlari. Tetapi Spencer mempunyai kelebihan kerana beliau antara jurugambar ‘otai’ yang dibenarkan untuk berada di kawasan rumput. Jadi beliau lebih dekat untuk merakam aksi Bolt.

Menariknya, pada waktu itu, beliau ditugaskan untuk merakam gambar acara di padang dan bukannya acara trek. Tetapi sebelum Bolt berlari, beliau gamble dan lari sebentar untuk beberapa minit dari tugasan asal untuk merakam acara 100m semifinal.

Dengan setting kamera yang beliau ada ketika itu (untuk tahu setting kamera Spencer boleh klik di sini), beliau tahu yang beliau boleh dapatkan gambar blurry background untuk menampakkan subjek sedang berlari laju. “Saya pernah merakam Bolt berlari sebelum ini. Beliau berlari dalam garis lurus dan sangat laju. Anda kena betul-betul tenang untuk rakam,” kata Spencer.

Senyuman nakal Bolt semasa larian itu menambah lagi keseronakkan pada gambar ini. Menurut Spencer, semua orang tahu Usain Bolt seorang yang fun dan lucu. Senyuman itu menunjukkan Bolt sedang ‘bergembira’ ketika beliau berlari.

Gambar berkenaan adalah yang paling menarik ketika perlumbaan itu. Pihak Getty sendiri mempunyai 11 jurugambar yang bertugas merakam gambar pada malam tersebut. Sebanyak 20,926 gambar dirakam dalam acara trek dan padang dan 876 gambar disenarai pendek dan diedit sementara gambar epik Bolt ini cuma mengambil masa 59 saat untuk ianya disebarkan ke seluruh dunia.

Begitulah terhasilnya gambar epik Usain Bolt ini. Right time right place. Boleh dikatakan ini adalah salah satu gambar paling menarik di Rio setakat ini. Dan meme menggunakan gambar ini juga tersebar dengan cepat sekali. Boleh lihat pada gambar-gambar di bawah. Tahniah Spencer untuk gambar yang awesome ini.


Bagaimana Gambar Epik Ini Dihasilkan Hanya Dengan Menggunakan ‘E-Waste’

Jika anda rasakan gambar ini dibuat menggunakan computer generated image (CGI), anda salah kerana gambar ini dirakam daripada set yang diperbuat daripada barangan elektronik yang dikitar semula atau lebih dikenali sebagai E-Waste.

Von Wong hadir dengan konsep penggambaran ini apabila mengetahui hanya 15% produk elektronik di seluruh dunia dimanfaatkan kembali untuk digunakan. Setiap litar pada komputer mengandungi sedikit kandungan emas dan jika anda rajin, anda bakal mendapat hasil yang lebih baik dengan mengitar semula alatan elektronik daripada anda melombong emas.

Ini adalah satu projek yang awesome dan semoga anda tidak mensia-siakan alatan elektronik anda. Lihat video atas. Memang hebat gambar yang dirakam daripada barangan E-Waste ini.


Bagaimana Gambar Hitam Putih Ini ‘Menipu’ Mata Dan Minda Anda

Cuba anda lihat dengan teliti gambar ini. Anda akan nampak gambar ini berwarna seperti biasa bukan? Sebenarnya, gambar ini telah ‘menipu’ anda kerana sebenarnya gambar ini adalah dalam format hitam putih.

Gambar ini dihasilkan oleh seorang artis digital bernama Øyvind Kolås. Imej ‘ilusi’ yang dihasilkan oleh Øyvind ini mendapat perhatian netizen apabila ramai yang tertipu dengan gambar ini. Bagaimana beliau melakukannya? Jawapannya adalah dengan menambah garisan berwarna yang memberikan ‘warna’ kepada pakaian dan background gambar ini.

Although it doesn't really look like it, this image is in black and white with coloured grid pattern overlaid! Your brain fills in the colour, but if you zoom in, you can see the illusion 🤯📷: Manuel Schmalsteig/LGM/CC By 2.0🖍: Illusion by Øyvind Kolås/@hodefoting pic.twitter.com/cMqgLKWDTY

— ScienceAlert (@ScienceAlert) July 30, 2019

Jika anda lihat dengan teliti, anda boleh lihat kotak-kotak kelabu kecil yang merupakan warna sebenar gambar ini. menurut neuroscientist dari Stanford University, David Eagleman berkata ilusi ini berlaku kerana mata anda secara automatik akan melihat ‘versi kabur’ sesuatu imej terlebih dahulu. Disebabkan itu anda akan nampak gambar ini berwarna.

Øyvind memanggil teknik beliau ini colour assimilation grid illusion, di mana beliau meletakkan garisan berwarna di atas imej hitam putih. Di bawah ini adalah hasil kerja Øyvind dalam bentuk video. Memang sangat cool!

Ini hanyalah beberapa contoh ilusi terbaru yang muncul di media sosial. Sangat menarik apabila sesuatu seperti ini muncul dan kita dapat melihat bagaimana mudahnya kita ‘ditipu’ dengan ilusi. Anda boleh ikuti Øyvind Kolås di YouTube untuk menantikan video terbaru daripada beliau.


Bagaimana ‘Game Of Thrones’ Bantu Hidupkan Kembali Pekan Kecil Di Sepanyol Ini

Siri Game Of Thrones(GoT) memang terkenal dan mempunyai peminat di serata dunia. Semuanya berubah bagi sebuah pekan kecil, Osuna yang terletak di Andalusia, Spain di mana pekan ini mendapat perhatian ramai sejurus pihak produksi GoT menjalankan pengambaran di pekan berkenaan.

Dalam musim kelima siri Game Of Thrones, masih ingat babak Daenerys Targaryan berjaya menyelamatkan diri dari Pit Of Daznak selepas serangan oleh Son of The Harpy? Lokasi dalam babak itu adalah di sebuah stadium lawan lembu Osuna yang dibina pada tahun 1904. Disebabkan keadaan dan nilai pengambaran stadium yang sangat sesuai untuk pengambaran babak berkenaan, pihak produksi berkampung di pekan ini selama 17 hari untuk menjalankan pengambaran.

Kesan dari pengambaran babak GoT ini, peminat siri GoT dari seluruh dunia datang ke Osuna untuk merasai dan melihat sendiri stadium berkenaan dengan lebih dekat. Secara tidak langsung, pekan Osuna mengambil peluang itu untuk menaikkan industi tourism pekan berkenaan. Kini penduduk setempat lega kerana mereka kini mempunyai sumber pendapatan yang baik.

Osuna sebelum ini menghadapi masalah pengangguran sebanyak 31.5 peratus dan menurut salah seorang penduduk di Osuna, Ana Belen Yebes beliau tidak lagi perlu meninggalkan kampung halaman untuk mencari pekerjaan di luar kerana beliau kini bekerja sebagai tourist guide untuk pengunjung yang datang.

Lebih menarik kedai makan di bandar berkenaan turut membuat menu makanan berdasarkan watak-watak yang ada dalam siri berkenaan. Cool! Anda juga boleh dapatkan baranngan merchandise  dari siri GoT di serata bandar ini.

Tidak sangka sebuah karya yang fiksyen mempunyai pengaruh yang sangat kuat. GoT ini ibarat sebuah tamadun lama yang benar-benar wujud. Lihat video di bawah untuk mengetahui lebih lanjut berkenaan pekan Osuna ini.


Bagaimana Google Maps Peroleh Keuntungan Meskipun Ditawarkan Secara ‘Percuma’

Majoriti kita menggunakan WhatsApp dan kita sering kali tertanya-tanya bagaimana WhatsApp menjana pendapatannya? Asyik percuma sahaja penggunaannya. Ada satu lagi medium yang sangat banyak manfaatnya namun ianya juga adalah percuma.

Sedar atau tidak, hampir setiap hari kita akan gunakan Google Maps untuk kita pergi ke sesuatu kawasan. Mungkin ada yang disini yang tidak menggunakan Google Maps sebaliknya menggunakan Waze.

Untuk pengetahuan, semua map yang ada pada Waze datangnya daripada Google Maps juga cuma interface atau antaramuka sahaja berbeza sebenarnya. Jika Waze, kita tahu mereka ada medium pengiklanan untuk bantu jana pendapatan untuk aplikasinya namun Google Maps tiada iklan, semuanya percuma sahaja.

Untuk menjawab persoalan ini, kita lihat satu contoh mudah. Pernah guna Aplikasi Grab? Untuk kita pergi ke sesuatu kawasan, kita perlu tetapkan titik mula dan tempat yang kita tuju menerusi map di dalam aplikasi Grab. Map tersebut akan simpan lokasi mula dan akhir dan sistem Grab akan secara automatic mengira jarak dan arah perjalanan ke lokasi yang kita inginkan.

Disinilah Google Maps membuat duitnya. Semua operasi tadi dari menyemak lokasi hingga navigasi ke lokasi yang ingin dituju sebenarnya ada bayaran. Google Maps tidak mengenakan bayaran kepada pengguna. Mereka mengenakan bayaran bagi mereka yang inginkan integrasi dengan sistem Goggle Maps mereka.

Seperti contoh aplikasi Grab tadi, maknanya pihak Grab yang membayar kepada Google Maps untuk fungsi yang dikongsikan tadi. Dan bayaran servis Google Maps ini bergantung kepada berapa banyak pengguna Aplikasi menggunakan servis map tadi.

Lagi ramai pengguna guna, lagi banyak servis map ini digunakan. Maka lagi tinggi kos bayaran yang dikenakan kepada Aplikasi tersebut setiap bulan. Semua kos ini dikenakan kepada syarikat yang membangunkan Aplikasi tersebut, bukan kepada pengguna.

Atas sebab itu kita akan perasan Google Maps ni percuma sahaja, sedangkan penjanaan pendapatan mereka datangnya daripada syarikat-syarikat Aplikasi tadi. Sebagai pengguna, untunglah kita boleh guna Google Maps secara percuma.

Atas sebab itu kita akan perasan Google Maps ni percuma sahaja, sedangkan penjanaan pendapatan mereka datangnya daripada syarikat-syarikat Aplikasi tadi. Sebagai pembangun aplikasi, pastikan kos ini diambil kira semasa penetapan harga servis kita.

Walaupun ada bayaran untuk servis ini, Google Maps memberikan hadiah $200 (RM818.02) setiap bulan untuk servis Google Maps. Selagi mana penggunaan servis Google Maps kita tidak melebihi $200, anggaplah servis ini adalah percuma juga.

Jika kita masih startup atau pengguna masih tidak ramai, selalunya kos penggunaan Google Maps kita masih dibawah $200. Ini bermakna, Google Maps menjana duit melalui syarikat Aplikasi gergasi dan dah ramai pengguna sahaja.

Inilah caranya Google Maps menjana duit. Dan kami yakin dengan proses menjana duit dari Google Maps ini pasti akan dikembangkan lagi dengan adanya street view serta fungsi Google Maps akan datang.


13 Item Penting Yang Perlu Ada Sebelum Anda Pergi ‘Camping’

Anda ada perancangan untuk pergi camping dalam masa terdekat? Kalau hendak pergi masuk hutan untuk camping bersama rakan-rakan, anda boleh je terus redah. Tetapi anda juga perlu persiapan rapi dari segi barangan yang perlu anda bawa. Jadi di sini ada 13 barangan penting yang perlu ada dalam beg anda.

Kecederaan boleh menimpa tanpa diduga. Kalau masuk hutan anda pasti melalui kawasan berduri atau dahan-dahan yang tajam. Jadi jangan ambil mudah tentang peti keselamatan ini. Paling kurang seorang dalam kumpulan anda perlu ada peti pertolongan cemas ini.

Cadangan: 18 in 1 medical kit with casing

Ini adalah keperluan asas yang perlu ada. Dalam hutan pada waktu malam, lampu suluh ini membantu anda untuk bergerak. Kalau anda cuma harapkan cahaya bulan purnama, susah nanti.

Cadangan: 500 lumens rechargeable torchlight

Kalau orang yang biasa masuk hutan, pasti kenal dengan pisau askar ini. Pisau ini bagus sebab ada pisau, gunting kecil, pemutar skru dan macam-macam lagi. Jadi kena ada pisau ini dalam poket anda.

Cadangan : Victorinox Swiss Army Camper Knife

Bagaimana anda hendak hidupkan api kalau tiada mancis atau lighter. Kalau tak ada api, macam mana nak masak makanan yang anda bawa? Boleh je anda nak cuba cara rambo dengan geselkan kayu kering untuk dapatkan percikan api. Tapi ianya akan mengambil masa.

Tali penting untuk mengikat barangan anda. Anda mungkin akan gunakannya untuk membuat tali gantung baju basah anda, sangkut khemah dan bermacam-macam lagi. Kalau dalam kesusahan seperti kawan anda ada masalah mendaki, anda ada tali yang boleh membantu.

Kain rentang jenis kalis air penting sebagai alas tempat duduk atau dijadikan tempat berteduh. Ianya mudah untuk dilipat dan tidak mengambil kawasan yang banyak dalam beg anda.

Anda mungkin terkejut kenapa perlu bawak mentega kacang. Tapi apa yang anda perlu tahu ialah hayat mentega kacang panjang dan ianya sumber tenaga yang bagus kerana kandungan lemak dan proteinnya yang tinggi. Anda hanya perlu standby roti dan anda terus boleh teruskan perjalanan.

Takkan anda hendak masak makanan tanpa ada perasa? Ikan yang anda tangkap di sungai paling kurang kena letak perasa sedikit. Perlu ada di dalam beg anda. Saiznya yang kecil tidak akan memakan ruangan dalam beg anda. Bawa juga sedikit minyak masak bersama anda.

Cadangan: Portable seasoning set for camping

Anda mungkin ada GPS dan kompas di telefon bimbit anda. Tapi bagaimana jika tiada akses GPS di tempat anda pergi? Atau telefon anda kehabisan bateri? Jadi perlu ada peta tempat anda mahu pergi dan kompas untuk bantu anda jika anda tersesat. Kadangkala cara old skool yang akan bantu kita.

Cuaca tidak dapat diduga. Biasanya ku sangka panas sampai ke malam, rupanya hujan di petang hari. Jadi anda tidak boleh terlalu bergantung dengan ramalan cuaca. Perlu sediakan juga baju ini sebagai langkah berjaga-jaga.

Cadangan : Unisex Outdoor Ultra-light Waterproof Jacket

Dalam dunia serba moden ini, powerbank adalah sumber tenaga simpanan anda di kala anda pergi berkhemah. Seperti kita tahu, hutan tiada sumber elektrik, tidak sekali plug point untuk anda charge telefon anda. Ianya juga berguna untuk barangan elektronik anda yang lain.

Cadangan : Pineng PN-920 Powerbank 20000mAh

Kalau anda mahukan tempat sendiri untuk anda tidur, apa kata bawa sendiri sleeping bag anda. Ianya mudah di bawa dan praktikal.

Kalau dah ada api dan bahan untuk masakan, nak masak atas apa? Jadi anda perlu satu frying pan mudah alih untuk anda memasak. Jika anda beli jenis ini, anda boleh buat pelbagai jenis masakan.

Ini adalah item yang perlu ada dalam beg anda. Harap tips ini dapat membantu anda membuat persiapan sebelum pergi berkhemah. Happy camping guys!


Bagaimana Hartabumi Mampu Selesaikan Masalah Penjualan Hartanah

Ramai yang berpendapat harga hartanah yang semakin meningkat saban hari membuatkan ramai yang tidak lagi mampu untuk memiliki hartanah sendiri. Namun sebenarnya dengan adanya ilmu hartanah, semua mampu untuk memiliki hartanah sendiri.

Pada tahun 2015, satu portal dengan nama Hartabumi.com diwujudkan. Portal ini mengandungi senarai hartanah berstatus bumiputera dengan harapan ia akan membantu menyelesaikan masalah lambakan hartanah bumiputera yang tidak terjual.

“Ramai pihak yang takut untuk menceburi bidang hartanah dan mengambil risiko memulakan sesuatu yang baru,” kata pengasas dan Ketua Pegawai Eksekutif Hartabumi.com, Radzi Tajuddin.

“Saya akui memang banyak portal-portal berkaitan dengan hartanah yang wujud sejak kebelakangan ini namun rata-rata hanya fokus untuk bukan bumiputera serta bumiputera yang berpendapatan tinggi sahaja. Golongan ini hanyalah 30% daripada pasaran yang ada di Malaysia,” tambah beliau lagi.

Radzi yakin kuasa membeli yang sebenar terletak pada baki 70% golongan yang terdiri daripada bumiputera berpendapatan rendah dan sederhana. Sebahagian daripada golongan ini sebenarnya mampu membeli rumah namun mereka tidak mempunyai pengetahuan yang cukup mengenai hartanah.

Memulakan kerjaya sebagai penyelidik dasar, Radzi merasa hampa kerana gagal mendapatkan data dan maklumat lanjut mengenai isu harta bumiputera yang tidak terjual lantas mendorongnya untuk menghasilkan sebuah portal hartanah khas buat bumiputera. Disebabkan itu Hartabumi.com penting dalam mengumpul data-data ini.

Beliau turut mendedahkan sebab utama yang menarik orang ramai untuk ke portal Hartabumi.com adalah kerana portal ini mempunyai segmen ‘ilmu hartanah’ dimana tim Hartabumi berkongsi mengenai selok belok dunia hartanah kepada pembaca.

Ini sekaligus membuktikan ramai sebenarnya yang dahagakan ilmu hartanah namun tidak tahu dimana untuk mencarinya.

Radzi juga akui walaupun ramai yang berminat untuk menimba ilmu mengenai hartanah namun masih sukar untuk mengubah corak pemikiran sebahagian bumiputera yang berpendapat bahawa ianya sesuatu yang mustahil untuk mereka memiliki rumah sendiri apatah lagi untuk menjana pendapatan melalui bidang hartanah.

Antara cabaran lain yang perlu ditempuhi ialah untuk menyakinkan ejen serta pemaju untuk menyenaraikan hartanah mereka di dalam portal Hartabumi. Pada mula portal ini ditubuhkan, ramai yang masih lagi skeptikal serta was-was namun kini ramai ejen serta pemaju yang mempercayai portal Hartabumi.com.

“Kami akan sentiasa memperbaiki portal Hartabumi.com serta mencari idea serta strategi baru untuk kekal di dalam industri ini,” kata Radzi.

Beliau berkata kini Hartabumi sedang berkerjasama dengan KPKT untuk membantu bumiputera membeli rumah pertama mereka. Ketua pegawai operasi Hartabumi.com, Nadzri Sazali turut menambah, “Isu terbesar bagi pemilikan rumah bumiputera adalah pada masalah profil kewangan, dan ia perlu diberi lebih perhatian.”

Atas sebab itu, Hartabumi juga sedang berusaha untuk menyediakan medium bagi membantu bumiputera yang pinjaman perumahannya ditolak oleh pihak bank. Profil kredit mereka akan dibaiki bagi meningkatkan peluang mereka untuk mendapatkan pinjaman.

Semakin banyak agensi kerajaan, organisasi seperti REHDA serta media yang menyedari kehadiran Hartabumi.com di dalam industri hartanah. Terbaru, Hartabumi juga telah memperoleh portal baru iaitu Rumahsewa.com untuk ceburi pasaran sewa.

Buat anda yang sedang berkira-kira untuk membeli hartanah, boleh cuba ke laman Hartabumi.com untuk mencari hartanah yang anda inginkan. Semoga dipermudahkan segala urusan mencari hartanah anda di sini.


Bagaimana Hasil Ciptaan Lelaki Ini Berjaya Selamatkan Jutaan Nyawa Pemandu Hingga Ke Hari Ini

Satu statistik menunjukkan apabila tali pinggang keledar dipakai dengan betul, ia dapat mengurangkan risiko kecederaan maut pada penumpang hadapan sebanyak 45%, dan risiko kecederaan sederhana hingga kritikal sebanyak 50%.

Percaya atau tidak, pereka tali pinggang keledar yang kita gunakan di dalam kereta pada hari ini merupakan hasil ciptaan seorang bekas jurutera pesawat pejuang.

Nils Ivar Bohlin atau lebih dikenali sebagai Nils Bohlin telah bekerja selama 16 tahun dengan pembuat pesawat terkenal di Sweden, Saab untuk membangunkan ejector seats yang digunakan dalam pesawat pejuang. Sebelum memulakan kerjayanya, beliau telah mendapat ijazah kejuruteraan mekanikal dari sebuah universiti di Härnösand, Sweden.

Nils meminati bidang keselamatan lebih dari segalanya dan beliau membawa idea tersebut kepada team yang ada di Volvo. Ketika waktu itu, tali pinggang keledar bukanlah satu ciri standard pada kereta. Sekiranya anda mahukan tali pinggang keledar, anda hanya menerima tali pinggang keledar dua penjuru yang digunakan di dalam kapal terbang pada hari ini.

Dalam tempoh 1 tahun Nils telah berjaya mencipta tali pinggang keselamatan tiga penjuru berbentuk V-type dengan menggunakan pengalaman beliau semasa berada di dalam bidang keselamatan penerbangan sebelum ini.

Mengikut prosedur standard syarikat (SOP), Nils telah memohon paten ciptaan beliau. Oleh kerana Pejabat Paten AS mengambil masa yang agak lama untuk mengkaji tali pinggang keselamatan ciptaannya, beliau telah bekerjasama dengan team Volvo untuk memasang tali pinggang keselamatan pada kereta-kereta secepat yang mungkin.

Pada 10 Julai 1962, Pejabat Paten AS telah memberikan hak paten Nils # 3043625 untuk reka bentuk keselamatan tali pinggang keledar tiga penjuru. Lebih menarik lagi setelah 2 tahun menggunakan tali pinggang keselamatan ciptaan Nils pada kereta-kereta Volvo, mereka berdua (Nils dan Gunnar) mendapati ia lebih berkesan dan efektif untuk mencegah kecederaan dan kematian dalam kemalangan jalan raya.

Nils Bohlin memilih untuk memberikan reka cipta tali pinggang keselamatan tersebut secara percuma dan ia telah menjadi salah satu standard industri automotif sehinggalah ke hari ini.

Gunnar Engellau gembira dengan pilihan ini kerana beliau pernah mempunyai kisah silam yang menyedihkan apabila beliau kehilangan ahli keluarga dalam satu kemalangan maut akibat penggunakan tali pinggang keledar dua penjuru.

Nils Bohlin dan Volvo memilih kebaikkan orang ramai berbanding keuntungan semata-mata. Pada tahun 1995, Nils menerima pingat emas dari Royal Swedish Academy of Engineering Sciences atas sumbangannya untuk keselamatan orang ramai. Beberapa tahun selepas itu, nama Nils Bohlin telah menjadi salah seorang daripada lebih 800 orang penerima penghargaan Automotive Hall of Fame pada tahun 1999.

Semenjak dari hari itu, rekaan tersebut telah menjadi penyelamat kepada jutaan nyawa pemandu kereta. Walaupun Nils Bohlin telah meninggalkan kita semua pada tahun 2002, tetapi ciri keselamatan ciptaan beliau masih digunakan pada setiap kenderaan sehinggalah hari ini. Terima kasih Nils Bohlin!

Klik pautan di bawah untuk membaca kisah inspirasi yang menjadi pilihan pembaca The Vocket.

6 Fakta Yang Mungkin Ramai Tidak Tahu Mengenai Jenama Tesla

Bagaimana Idea Hebat Tukang Cuci Ini Berjaya Mengubah Nasib Syarikat Frito-Lay

Bagaimana Jollibee Ketepikan McDonald’s Untuk Terus Kekal Nombor Satu Di Filipina

Setanding Apple, Syarikat Anak Watan Ini Sedia Lancarkan Produk Secara ‘Virtual’ Dari Tampin


Bagaimana Hendak ‘Cop’ Nike Air Max 1/97 X Sean Wotherspoon Di Malaysia

Sempena Air Max Day pada 26 Mac depan, Nike Air Max 1/97 X Sean Wotherspoon adalah kasut paling diidamkan para peminat sneakers. Peminat di Malaysia tidak perlu risau kerana ada beberapa store di Malaysia yang akan membawa masuk model edisi terhad ini. Kami kongsikan cara untuk anda beli kasut ini pada minggu hadapan.

Untuk penyertaan di JD Sports Malaysia, anda perlu memuat turun terlebih dahulu aplikasi JD Sports untuk Android atau iOS dan isi butiran anda di sana sebelum 11.59 malam ini.

Anda juga boleh cuba nasib di nike.com. Buat masa ini ianya masih belum boleh dibeli dan tiada diberitahu bila ianya akan available untuk dibeli. Jadi kena standby di depan laptop bermula 12.01 pagi pada 26 Mac nanti.

We are offering online & In-Store raffles for the exclusive NIKE AIR MAX 1/97 VF SW! For more info on the raffles head on to: 1) http://hundredpercent.com.my/ (Online) 2)http://hundredpercent.com.my/in-store-raffle-tc (In-Store) #HundredPercentMY

A post shared by  Hundred% (@hundredpercentmy) on Mar 20, 2018 at 6:19am PDT

Sedikit berbeza dengan JD Sports dan nike.com, Hundred% akan menjalakan jualan kasut ini secara Ballot. Untuk anda membeli satu tiket ballot, anda perlu membeli sehelai baju edisi khas bernilai RM99 terlebih dahulu. Anda boleh membuat pembelian baju ini di sini.

The Sean Wotherspoon x Air Max 1/97 will be releasing through an online raffle. This raffle will be open for 24 hours through the special link on our Online Store (solewhat.com). Check the link in our bio. Registration will start on (22nd March) at 00:00A.M. And closes on (22nd March) at 11:59P.M. The raffle draw for the winners will be on Friday (23rd March), and the winners will be informed through a specific PayPal invoice. Fellow winners of the raffle MUST FOLLOW the instructions in the payment request Email to complete the purchase before 11:59P.M. Saturday (24th March). The organiser will re-select winners if payment is not received before 11:59P.M. Saturday (24th March). • One entry per person. Use your own name and Email, as the PayPal invoice will be sent out to your provided Email address if selected. Everyone has one entry and any multiple entry attempts will automatically be disqualified. More terms & conditions can be found on the raffle & our Facebook page, please read through it carefully. Good Luck!

A post shared by  Sole What (@solewhat) on Mar 21, 2018 at 2:45am PDT

Anda perlu mengisi butiran anda di sini untuk peluang membeli kasut ini di Sole What.

Ini 4 cara untuk anda membeli kasut Nike Air Max paling hype tahun ini. Good luck!


Lelaki Ini Berkongsi Bagaimana Beliau Hilangkan 40Kg Dengan Cara Sihat Dan Murah

Nota Editor: Perkongsian beliau pernah disiarkan di Vocket sebelum ini. Kini Arif Afifi Mohamad Sukri berkongsi dengan lebih terperinci bagaimana beliau berjaya turunkan berat badan sebanyak 40kg dalam masa 3 bulan dengan cara yang murah, tanpa pil kurus.

Sejak perkongsian saya berkenaan tips mengurangkan berat badan diterbitkan oleh ‘The Vocket’  ternyata perkongsian ini telah membuatkan penulisan saya dikongsi hampir 40k dan berjaya membantu rakan-rakan yang mempunyai masalah berat badan berlebihan.

Baca: Tanpa Pil Kurus, Lelaki Ini Berjaya Hilang 40kg Dalam Masa 3 Bulan

Tujuan utama perkongsian ini ditulis adalah saya sangat berharap dapat membantu rakan-rakan yang ingin mengurangkan berat badan tanpa supplement, ubat-ubat kurus yang mahal atau cara-cara lain yang menelan kos belanja yang tinggi.

Penulisan kedua ini juga adalah kesinambungan pada penulisan saya yang terdahulu selain terlalu ramai rakan-rakan di FB dan di luar sana yang ingin saya kongsikan tips diet ini, maka saya tulis kembali.

Harapan saya, ia dapat menjawab beberapa persoalan umum yang sering anda inbox tanya kepada saya.

Kaedah yang saya cuba kongsikan antara TERMURAH tanpa perlu bergantung kepada mana-mana ubat dan modal yang perlu anda ada hanyalah TEKAD, AZAM dan KESUNGGUHAN.

Jika anda di antara mereka yang mempunyai TEKAD, AZAM dan KESUNGGUHAN yang tinggi! Saya berharap anda membaca penulisan ini sehingga habis dan kongsikan juga kepada rakan-rakan yang lain!

Saya tidak ada keuntungan apa-apa dan anda tidak ada kerugian yang perlu ditanggung. Please share jika ini bermanfaat.

Saya tahu ramai di antara kita yang ada masalah berat badan dan dah cuba macam-macam produk kurus tapi masih tak kurus-kurus. Duit dah banyak habis tapi berat masih tak turun-turun. Bertenang, tips yang akan saya berikan ini jika anda TEGUH HATI untuk laksanakan, Insyaallah akan berjaya.

Ramai yang bertanya, apakah saya melaksanakan diet Atkins, dengan tak makan nasi, makan lauk dan buah saja. Makan telur rebus pagi. Jawabnya TIDAK.

Saya tidak mengamalkan diet ini memandangkan saya memang manusia Melayu yang normal yang susah untuk tinggalkan makanan ruji harian Malaysia iaitu nasi.

Saya makan nasi seperti biasa, tidak berpuasa dan jarang bersenam. Tetapi masih mampu mengurangkan berat badan sehingga 40 KG! dan kecilkan saiz pinggang sehingga 10 inci.

Inilah saya satu ketika dulu. Belum betul-betul fit lagi.

Berikut adalah yang ingin saya kongsikan;

1. Tahu dahulu BMI badan. Sebelum mengurangkan berat badan, anda harus membuat kira-kira. Berapa kilogram yang perlu anda kurangkan. Sebab ada rakan-rakan yang mesej saya minta tips untuk kurangkan berat badan.

Bila saya tanya berat badan dan ketinggiannya berapa ternyata tersangatlah ideal. Saya tidak akan bantu mereka yang sudah mencapai berat badan yang ideal.

Saya hanya akan membantu mereka yang memang benar-benar mempunyai masalah lebihan berat badan dan obesiti sahaja. Untuk ukur BMI anda boleh semak di nhs.uk weight calculator.

Dah tahu BMI dan berat ideal manakah yang sesuai dengan anda, ia lebih mudah.

2. Makanlah nasi. Jangan pernah berangan dan cuba tinggalkan nasi jika anda merupakan Melayu sejati yang sangat cinta dan sukar menolak apabila nasi terhidang di depan mata. Makan jangan tak makan.

Cuma syarat yang saya letakkan ketika diet yang saya laksanakan ini, ambillah nasi dengan kuantiti segenggam. Ingat! Segenggam sahaja. Jangan tipu-tipu. Dan makanlah nasi.

3. Tinggalkan air manis. Ini yang sukar dilaksanakan. Ada yang diet dah ok, nasi segenggam, ayam bakar, makanan kurang garam. Tapi last sekali minum teh ais kaw-kaw manis. Tak jadi.

Untuk makluman saya berpantang air manis dalam bulan pertama. HENTIkan ambilan air manis dan ia akan banyak save your calory untuk selanjutnya.

Minumlah air putih yang kita tahu sebagai free kalori. Ucapkan selamat tinggal kepada air-air manis dan minumlah air putih!

Ada orang tanya saya, Jus boleh minum?
BOLEH. Tapi jus tanpa gula, tanpa susu, tanpa sirap.

4. Makanan bergoreng. Ini antara perkara yang sukar ditinggalkan oleh rakan-rakan yang nak diet. Dalam masa 3 bulan saya berdiet, ini antara disiplin ketat yang sangat saya jaga.

Tinggalkan apa sahaja makanan bergoreng termasuk kuih-kuih bergoreng macam karipap, donut, goreng pisang. Dan apa saja yang terlekat dengan kuantiti minyak yang banyak,

Tinggalkan untuk sementara waktu. Boleh kan?
Gantikan dengan PAU, agar-agar dan kek tapi dengan kuantiti gula yang sedikit dan tidaklah dimakan terlalu banyak.

Protein yang anda ambil pastikan hanya daripada rebus dan panggang sahaja. Ini apa yang saya lakukan dan berdasarkan pengalaman.

5. Tinggalkan makanan ringan. Walaupun namanya makanan ringan, hakikatnya ia BERAT untuk kalori anda seharian.

Kerepek ubi, keropok-keropok yang selalu di makan ketika menonton perlawanan bola sepak atau selalu anda jadikan hi-tea, minta tinggalkan.

Kandungan garam di dalam makanan tersebut agak tinggi seeloknya ditinggalkan. Dan gantikan dengan makanan yang lebih baik.

Saya ambil inisiatif kurma sebagai gantinya. Kismis dan madu. Cubalah.

6. Makanan bersantan. Saya minta kurangkan. Nak makan juga boleh tak ada masalah. Cuma kurangkan kuantitinya.

Baik ini adalah secara ringkas perkongsian tentang pemakanan yang saya sudah laksanakan. Saya minta maaf pada mesej yg tidak terbalas oleh sebabkan kekangan masa dan komitmen lain. Harap tips ini membantu. Cuba lah!

Time and health are two precious assets that we don’t recognize and appreciate until they have been depleted. It’s challenging, but you have to at least try to eat right and exercise.

Saya akan kongsikan pada penulisan kedua nanti. Senaman apa yang telah saya laksanakan dan tips melaksanakan senaman yang lebih efektif!

Ingat untuk mengurangkan berat badan seperti kata sifu saya Kevin Zahri, 70% adalah daripada gaya pemakanan dan hanya 30% daripada senaman.

Untuk info senaman apa yang saya lakukan. Saya akan kongsikan pada penulisan kedua.

Baca lagi: Ini Sebabnya Anda Tidak Perlu Rasa Rendah Diri Kerana Gemuk

LIKE dan FOLLOW Vocket di Facebook serta Instagram


Bagaimana Hubungan Antara Al-Quran Dan Sains. Lihat Ini!

Jarak 1400 tahun bukan satu jarak yang singkat. Pelbagai perubahan berlaku, begitu juga ketamadunan yang jatuh dan bangun. Banyak sejarah telah ditulis.

Tetapi yang satu ini tetap kekal dilindungi, kalamullah Al-Quranul Kareem.

Salah satu dari sumber yang diwarisi umat yang masih kekal terjaga sehingga berakhirnya fungsi alam. Ini janji bagi mereka yang meyakini.

Lihat bagaimana sains menghurai Surah ke 94 ayat 14-16 yang ditegaskan di dalam al-Quran.

Like dan share page The Vocket di Facebook.


Bagaimana Idea Hebat Tukang Cuci Ini Berjaya Mengubah Nasib Syarikat Frito-Lay

Seperti semua sedia tahu, Frito-Lay merupakan syarikat pengeluar makanan ringan terkemuka dunia. Salah satu produknya yang popular sudah semestinya kerepek Lays, Doritos dan Cheetos. Di sebalik kejayaan semestinya ada halangan terlebih dahulu. Namun, tahukah anda akan kisah suka dan duka Richard Montanez, 62, timbalan pengarah bagi syarikat Frito-Lay?

Richard Montanez yang pada awalnya hanya mula bekerja sebagai pekerja pembersihan di Frito-Lay dan kini menjadi timbalan pengarah bagi syarikat tersebut.

Richard bersama 10 orang lagi adik-beradiknya dibesarkan di kem pekerja asing di Cucamonga Valley, Selatan California pada tahun 1960. Dimaklumkan bahawa datuk, ibu serta ayahnya merupakan warganegara Mexico yang berhijrah ke Amerika Syarikat. Paling memilukan, kehidupan Richard sekeluarga sangat daif dan mereka terpaksa berkongsi kediaman di dalam satu pondok kecil berdindingkan batu.

Khabarnya, seluruh ahli keluarga termasuk datuknya bekerja sebagai pemetik buah di sebuah ladang anggur di Los Angeles sebagai punca pendapatan keluarga. Sesusah mana sekalipun, pelajaran Richard tidak pernah diabaikan oleh ibunya.

“Pada waktu itu, ibu telah daftarkan saya ke sekolah. Saya menangis dan takut untuk ke sekolah gara-gara saya masih lagi tidak boleh berbahasa Inggeris,” ujar Richard semasa ditemu ramah oleh wartawan majalah Lowrider.

Walau bagaimanapun, Richard tidak ada pilihan dan akur dengan permintaan keluarganya itu supaya pergi ke sekolah demi mengubah nasib keluarga. Setiap hari ke sekolah, Richard merasakan seperti tiada arah tuju untuk dia berjaya dalam pelajaran.

“Pernah sekali cikgu bertanya soal cita-cita di dalam kelas. Ramai murid yang menjawab ingin menjadi angkasawan dan doktor cuma saya sahaja yang menjawab tiada impian yang boleh saya capai,” ujar Richard lagi.

Richard akur bahawa tiada tempat untuk dia berjaya dalam pelajaran. Dia mengambil keputusan untuk berhenti sekolah di tahun 4 dan bekerja lebih masa sebagai penyembelih di kilang ayam, pencuci kereta dan pemetik daun ganja. Disebabkan tidak berkelulusan pelajaran tinggi, Richard sukar untuk mencari pekerjaan tetap.

Pada 1976, Richard (pada ketika itu Richard berusia 18 tahun) diberitahu oleh jirannya bahawa ada jawatan kosong sebagai tukang pembersihan di kilang Frito-Lay. ‘Tuah rezeki’ dia diterima bekerja di situ.

“Saya seorang buta huruf. Borang permohonan bagi pekerjaan itu isteri saya, Judy yang tolong isikan. Berkat tulisan tangannya, saya diterima bekerja di situ dengan gaji $4 USD (kini RM16) sejam,” ujar Richard lagi.

“Pada hari pertama saya bekerja, mendiang datuk saya pernah berkata; Pastikan semua lantai sentiasa berkilat dan beritahu semua orang bahawa lantai itu keluarga Montañez yang mop. Kata-kata datuk saya itu membuatkan saya bekerja keras untuk menjadi tukang pembersihan terbaik di kilang Frito-Lay,” ujar Richard.

Sambil menyelam minum air. Bukan sahaja menjadi tukang pembersihan, khabarnya juga Richard mengambil peluang ini untuk menimba pengetahuan mengenai cara mengawal mesin pemprosesan produk makanan ringan Frito-Lay. Richard belajar sendiri dengan memerhatikan gerak kerja mesin-mesin yang menghasilkan snek sebaik waktu kerjanya tamat.

Pada pertengahan tahun 1980, anak syarikat PepsiCo ini diancam muflis. Berikutan itu, CEO PepsiCo, Roger Enrico tampil membuat pengumuman dan menjemput 300,000 orang pekerja Frito-Lay untuk berkongsi pendapat serta idea kreatif bagi membangunkan semula perusahaan makanan ringan itu.

Mendengar pengumuman tersebut, Richard (pada ketika itu 26 tahun) tampil untuk meluahkan idea pemasarannya bagi syarikat Frito-Lay. Kemudian, Richard menelefon CEO Roger Enrico berkenaan hasratnya itu. Dia dijemput hadir ke satu perjumpaan. Dua minggu lepas itu, Richard bersedia untuk membentangkan hasil ideanya di hadapan pegawai-pegawai syarikat.

“Saya perhatikan tiada satu pun produk Frito-Lay iaitu Lays, Frittos, Ruffles, Cheetos yang mencerminkan identiti makanan Latinos iaitu makanan pedas dan berempah.

“Secara tidak sengaja, saya pernah nampak seorang pekerja lelaki ini menghasilkan keropok jagung Cheetos dengan campuran butter dan cheese. Bagi saya ianya rasa kosong.

“Cadangan saya, apa kata kita tambah sedikit rasa cili pada Cheetos,” imbas Richard semasa perjumpaan tersebut.

Richard kemudiannya mengambil kerepek Cheetos di hadapannya lalu menaburkan sedikit campuran rempah Mexico mengikut resepi rahsianya. Katanya, resepi Cheetos yang terbaharu ini diinspirasikan daripada makanan Mexico iaitu elote. Untuk pengetahuan anda, elote merupakan jagung bakar yang disaluti dengan serbuk cili, perahan limau, keju cotija dan krim fresca.

Bukan sahaja mencipta resipi kerepek yang lazat bahkan Richard juga memperkenalkan pek pembungkusan kerepek yang baharu. Dia mengambil 100 helai beg plastik lalu seal menggunakan sterika baju bagi menutup pembungkusan kerepek tersebut. Kemudian, satu logo dilukis sendiri Richard pada beg plastik berkenaan.

“Mulai sekarang mop awak letak tepi. Awak dinaikkan pangkat,” ujar CEO setelah melihat aksi kehebatan Richard semasa membentangkan ideanya.

Kesemua pegawai syarikat pada itu terkedu diam setelah melihat bakat pembentangan idea Richard. Betul kata orang kejayaan suami juga bergantung kepada isterinya. Richard tidak berjaya jika tiadanya berkat bantuan isterinya dalam menyiapkan proposal dan menemani dia mengulang kaji buku pemasaran di perpustakaan awam setempat.

Idea hebat beliau itu telah mengubah nasib syarikat Frito-Lay dan secara tidak langsung menjadikan Flamin’ Hot Cheetos sebagai salah satu produk keropok terhebat pernah dihasilkan Frito-Lay.

Richard kini bergelar sebagai timbalan pengarah Frito-Lay dan berjaya meraih kekayaan berjumlah USD20 juta USD (RM82 juta). Tambah menarik, Richard juga turut berkongsi idea dalam membantu strategi pemasaran serta promosi syarikat Taco Bell dan KFC.

Bukan sahaja menjadi usahawan berjaya malahan Richard juga sering diundang sebagai pakar motivasi bagi seminar perniagaan. Tambah teruja, Richard juga berjaya menerbitkan buku mengenai kisah hidupnya bertajuk A Boy, A Burito and A Cookie: From Janitor to Executive (2013).

Kini dia bersama isterinya Judy kini masih lagi menetap di Rancho Cucamonga. Hampir empat dekad berkahwin, pasangan tersebut dikurniakan 3 orang anak lelaki dan 4 orang cucu. Iktibar daripada kisah Richard ini; tidak semestinya berpelajaran tinggi, seseorang itu kekal akan berjaya dalam kehidupan jika mempunyai idea yang hebat.

Dahulunya gelandangan, kini Chris Gardner akhirnya bergelar jutawan. Klik pautan dibawah untuk membacanya.

Kisah Chris Gardner, Seorang Gelandangan Yang Akhirnya Jadi Jutawan

Lelaki Ini Kongsi Kisah Sebak Di Sebalik Gambar Pak Cik Berdoa Di Luar Masjid


Bagaimana Ayam Goreng Korea Ini ‘Viral’ Dengan Hanya ‘Meninggalkannya’ Di Dalam Bas

Sebut sahaja iklan viral, kemungkinan minda bawah sedar kita akan membayangkan sebuah iklan video berdurasi pendek serta dipaparkan dengan gimik yang catchy. Sekiranya iklan berunsur makanan pula produk yang tampak fresh dan menggiurkan sudah menjadi kewajipan.

Buat syarikat Baedal Tong iaitu sebuah rangkaian kedai francais ayam goreng di Korea Selatan mereka memilih jalan yang sangat berbeza daripada para pesaing. Hasil kerjasama bersama syarikat pengangkutan bas di Korea, Bardal Tong telah meletak ‘ayam goreng’ di setiap bas dengan kadar yang banyak. Nak tahu bagaimana? Ini contoh ayam goreng yang tersedia.

Sudahlah unik, berjaya menarik perhatian ramai pula. Sudah tentunya berjaya menarik perhatian orang ramai untuk upload hasil ‘penemuan’ ayam goreng di media sosial. Maka tidak mengejutkan untuk melihat iklan ini berjaya viral di Korea Selatan.

Kata orang sekali nampak iklan mungkin tidak mencuba. Kalau sudah 10 kali mencuba, keberangkalian untuk mencuba sudah tentunya tinggi. Apatah lagi apabila syarikat ini bijak memilih placement atau tempat untuk meletakkan iklan mereka. Di dalam bas dimana majoriti pengguna tertinggi hadir sewaktu pulang bekerja dengan perut yang lapar.

Tidak hanya berjaya menimbulkan keinginan buat orang ramai yang melihatnya, syarikat ini juga turut menyediakan aplikasi khas pada Android dimana orang ramai boleh menempahnya secara online. Bijak bukan?

Disaat menggunakan public figure atau pengasas produk mencari publisiti dengan cara yang sadis untuk melakukan produk, masih terdapat pelbagai lagi cara lain untuk buatkan orang ramai membawa mulut mengenai produk yang ditampilkan. Semoga iklan ini mampu memberi inspirasi buat mereka yang aktif dalam membuat kempen pemasaran di negara kita supaya sentiasa aktif dalam menampilkan iklan yang lebih kreatif dan unik.


Bagaimana Imam Hadith Terdahulu Mengembara Dan Kembali Dengan Ilmu

Ada orang travel demi dapatkan cop pasport dan show off gambar sahaja. Tak belajar apa-apa, ilmu pun tak ada. Diri sendiri masih belum jumpa.

Pandangan dok jumud macam tu juga. Balik masuk ofis masih stress benda yang sama. Mentaliti masih sama jamban juga.

Seperti yang saya bilang sebelum ini, travel bukanlah sekadar pop culture yang dibuat orang untuk jadi popular serta merta. Ia adalah perjalanan ilmu dan kebebasan daripada belenggu kejahilan dan kejumudan.

Salah seorang sahabat Rasulullah, Jabir bin Abdullah telah berkelana dengan keldainya ke Syria demi mendengar SATU hadis sahaja daripada Abdullah bin Unais.

6 imam hadith teragung (Bukhari, Muslim, Abu Daud, Tirmidhi, Ibnu Majah, An-Nasai) mengambil masa berdekad-dekad untuk kembara ke sana sini demi mendengar, membahas, mengkritik, menolak, mengumpul dan membukukan hadis.

Imam Shafie ialah different breed of traveller entirely. Berbeza dengan 2 imam mazhab yang lebih awal daripada beliau.

Imam Abu Hanifah menetap di Kufah sahaja dan hanya berkelana ke Mekah untuk haji. Samalah juga dengan imam Malik yang hanya menetap di Madinah sahaja.

Apabila imam Shafie mengembara, barulah beliau tahu betapa fiqah Islam pada masa itu adalah terlampau idiosynkratik (tidak seragam, tidak terurus).

Iyalah, imam Abu Hanifah hanya menetap di Kufah, maka bukan semua hadith telah capai sejauh Kufah seperti hadith “Setiap amalan bergantung pada niat” (kerana itulah mazhab Hanafi tidak perlu niat dalam melakukan ibadat).

Manakala, imam Malik hanya menetap di Madinah, beliau belajar daripada para tabi’in. Maka, adat dan budaya penduduk Madinah dijadikan metod fiqah, walaupun ia kadangkala bercanggah dengan sunnah.

Imam Shafie, pengkodifikasi fiqah terulung mencipta satu daripada mazhab 4 yang agung, dilahirkan di Gaza, dibesarkan di Makkah.

Selepas itu kembara ke Madinah belajar bersama imam Malik, hafal kitab beliau al-Muwatta’ dan jadi anak murid kesayangan Imam Malik.

Kemudian, mengkritik metodika imam Malik yang mengambil kira budaya penduduk Madinah sebagai metod fiqahnya.

Kemudian imam Shafie dilantik sebagai gabenor di Yemen, banyak konspirasi politik di sana sehingga ditahan pemerintah.

Beliau dipenjarakan di Baghdad dan kemudian dilepaskan juga lantaran kepintaran beliau yang menarik minat pemerintah ketika itu.

Kemudian, beliau menetap di Baghdad belajar bersama al-Shaibani (anak murid Imam Abu Hanifah). Mengkritik pula metod fiqah mazhab Hanafi. Pengikut mazhab Hanafi tak senang hati.

Kemudian, beliau berkelana ke Mesir pula, singgah di Mekah jadi imam di situ. Kemudian, ke Baghdad semula, kemudian Mesir lagi.

Imam Shafie adalah seorang traveler yang pintar dan bukan calang-calang. Bukan setakat hafal Quran dan kitab sahaja, beliau tok guru kepada pengumpul hadith terulung Bukhari & Muslim dan tok guru kepada Imam ibn Hanbal (mazhab Hanbali).

Dalam kembaranya menuntut ilmu, beliau banyak menyusun, mengorganisasi dan mengkodifikasi fiqah, yang dibukukan dalam kitabnya al-Umm dan ar-Risalah.

Banyak lagi tokoh islam yang berkelana menuntut ilmu dalam bidang perubatan, matematik, fizik, kimia, falsafah Yunani, bahasa dan lain-lain.

Mereka kembara ke negeri asing dan pulang ke tanahair mengajar! Begitulah sikap travelers dahulu. Travel demi menuntut ilmu, travel supaya ada value! Islam akan kembali gemilang jika travel dengan nilai dan ilmu.

Dalam kita travel, wujudkanlah sedikit nilai, kalaupun tidak banyak. Kita tidaklah genius seperti imam Shafie, tidak perlu hafal apa-apa kitab pun.

Dalam dunia yang semakin canggih informasi di hujung jari, kau tuntutlah ilmu dengan bumi. Lihat alam semulajadi bagaimana ia dicipta?

Perhatikan gelagat manusia pelbagai kaum, bahasa dan agama, bagaimana interaksi dan integrasinya?

Lihat kesenian dan budaya, bagaimana keharmoniannya? Dengar sejarah, hikayat dan legenda, apakah pengajarannya? Rasai makanan, apakah zat & khasiatnya?

Berjalan di pasar dan bazar, bagaimana sosioekonominya? Lihat struktur dan organisasi pembangunan, kewangan, pendidikan, kesihatan – apa perkara baik untuk tanahair yang boleh kita bawa atau teroka?

Janganlah travel semata-mata untuk cop pasport dan show off gambar saja. Buang masa, buang duit tu. Bagilah nilai sikit. Sekurang-kurangnya travel hingga terbuka minda pun jadi lah. Persoalannya, kau travel dapat apa?

Tiada kerehatan dalam bermastautin bagi orang berilmu dan berbudaya.
Tinggalkanlah tanah air dan mengembaralah.
Berkelanalah, engkau akan dapat cari ganti barang yang engkau tinggalkan.
Berusahalah, kerana keindahan hidup itu ada pada berpenat-penatan.

Jika kau kembara, maka tinggilah permintaan terhadapmu. Jika kau kembara, maka kau disanjung bagaikan emas.

Baca lagi: Kembara 333 Hari Keliling Dunia Temukan Saya Dengan Perkara Paling Berharga Dalam Hidup


Bagaimana ‘Intermittent Fasting’ Bantu Untuk Menurunkan Berat Badan

Sejak ramai yang mula berminat untuk mengetahui dengan lebih lanjut mengenai Intermittent Fasting, saya usahakan menulis sedikit pandangan sebagai rujukan peribadi. Anda juga boleh cuba hadam dan buatlah pertimbangan yang terbaik.

Amalan berpuasa ni telah dilakukan ribuan tahun dan merentasi sempadan agama, bangsa dan budaya. Berpuasa ni dilakukan dengan pelbagai tujuan. Dari amalan spiritual hinggalah tujuan kesihatan dan estetik.

Apa yang berlaku apabila kita puasa dengan cara yang betul? Badan akan bagi signal kepada hormon untuk mengoptimumkan pembakaran lemak yang tersimpan dalam badan sebagai tenaga.

Peningkatan HGH (Human Growth Hormone) & level insulin menurun. Proses pembaikian sel-sel badan dan expresi gen akan berlaku. Malah, menurunkan paras kolesterol dan lemak dalam badan.

Selain itu, melambatkan proses penuaan sel badan. Kaedah semulajadi untuk ‘detox’ tubuh badan kita selain peranan organ hati yang menjalankan proses detoksifikasi. Banyak lagi manfaat lain berpuasa. Saya hanya sebut beberapa.

Molecular Biologist Jepun, Prof. Dr. Yoshinori Ohsumi merupakan pemenang hadiah Nobel 2016 melalui penyelidikan ulungnya ‘Mechanism of Autophagy’.

Dalam kajian ini, sel yang berada dalam keadaan ‘starvation’ & persekitaran yang rendah nutrisi akan mengaktifkan proses Autophagy. Iaitu suatu proses pemusnahan, penyingkiran, kitaran semula sel-sel tua, rosak, mutasi yang dilakukan organel Lysosome.

Untuk mereka yang kali pertama dengar, Intermittent Fasting (IF) atau Intermittent Energy Restriction (IER) adalah istilah untuk pola pemakanan yang mempunyai kitaran antara tempoh berpuasa dan makan. IF bukan sejenis diet tapi lebih kepada kaedah pengstrukturan waktu makan.

Versi asal IF tidak memberi penekanan kepada apa yang kita perlu makan tapi lebih kepada bila kita perlu makan. IF telah lama bertapak di luar negara. Di Malaysia, IF ini semakin diterima dan popular. Lebih-lebih lagi apabila golongan artis pun turut sama mempromosikannya.

IF ada banyak mazhab dan protokol. Antara kaedah yang popular adalah:

Protokol tersebut menguna pakai Formula 16/8 iaitu puasa 16 jam, tak puasa 8 jam.

Kaedah ini memerlukan individu itu puasa 20 jam, tak puasa 4 jam.

Kaedah ini memerlukan individu itu puasa 23 jam dan makan 1 jam dimana sehari boleh menikmati satu kali hidangan.

Kaedah ini memerlukan individu itu 5 hari rutin makan biasa, 2 hari berpuasa.

Kekerapan untuk melakukan IF adalah berbeza mengikut protokol. Ada yang dibuat setiap hari atau selang sehari seperti protokol 12/12, 16/8 & ada yang dilakukan seminggu 1-2 kali.

Kenapa IF mampu menurunkan berat badan? Baik, cuba tengok dalam kitaran 24 jam, banyak mana makanan yang diambil? berapa kali kekerapan makan? Berapa banyak nutrient, tenaga & kalori diserap dari makanan ke dalam tubuh badan?

Very Low Calorie Diet (VLCD) adalah salah satu kaedah yang berkesan untuk menurunkan berat badan. Jadi, apa-apa regime yang secara terang atau sembunyi mengaplikasi VLCD, berat akan turun. Cuma perlu ingat, VLCD ini tidak sesuai untuk semua orang dan berisiko dilakukan untuk tempoh masa yang panjang (>12 minggu).

Kita jumpa pelbagai jenis diet seperti Banana diet, Atkins diet, Paleo diet, Ketogenic diet, Dash diet, Mediterranean diet atau rekaan sendiri nama-nama yang lebih canggih seperti POPCORN diet atau SEKUT diet. Selagi mana secara teknikal pelan pemakanan hariannya adalah rendah kalori/VLCD, penurunan berat tetap akan berlaku.

Berat turun bukan indikator diet yang diamalkan itu sihat dan selamat. Terutamanya jika diamalkan untuk tempoh yang panjang. Ada juga yang berpendapat, apabila sudah buat IF maka kita tidak perlu bersenam. Berat tetap turun kan. Jadi buat apa susahkan diri nak bersenam. Adakah anda setuju dengan pandangan ini?

IF tidak sama seperti puasa Ramadan atau sunat Isnin dan Khamis sebagaimana dianjurkan Islam. Dalam protokol IF, makanan atau minuman tidak bergula/berkalori seperti air masak, air kopi & teh hijau dibenarkan dalam tempoh ‘berpuasa’. Sedangkan dalam Islam, segala bentuk makanan dan minuman adalah tidak dibenarkan. Selain itu, IF bebas memilih waktu untuk berpuasa tetapi puasa dalam islam mesti mengikut waktu yang telah ditetapkan.

Saya ingin berkongsi ringkasan satu penyelidikan gred A iaitu Systematic Review dan Meta-Analysis terkini (2018) berkaitan IF/IER & penurunan berat badan.

Secara ringkasnya, IF boleh menurunkan berat badan terutama untuk jangka masa pendek. Keberkesanan IF/IER untuk menurunkan berat badan adalah setara kaedah CER (Continues Energy Restriction).

Malah, kadar putus asa (Attrition rate) IF lebih tinggi berbanding CER. Kajian jangka panjang diperlukan untuk mengesahkan keberkesanan dan keselamatan IF/IER.

IF mungkin berkesan untuk turunkan berat badan tapi tidak sesuai untuk semua orang. Antara mereka yang berisiko untuk melakukan IF:

1. Pesakit Diabetes yang tidak terkawal.
2.Mereka dalam ketegori ‘malnourished’ seperti pesakit kanser, kekurangan berat badan dan eating disorder.
3.Ibu mengandung dan sedang menyusukan anak
4.Mereka yang mempunyai masalah kesuburan dan sedang merancang untuk mendapatkan zuriat.
5.Tekanan darah rendah
6.Perlu mengambil ubat bersama/selepas mengambil makanan

Mudah cerita, IF ni lebih sesuai untuk orang yang sihat. Kalau anda ada penyakit, lebih baik berbincang dengan doktor dan pakar yang bertauliah dulu.

Suka saya tekankan, tidak susah kalau sekadar nak kurus. Yang susah adalah mencari kaedah pemakanan yang mampu menurukan berat badan. Dalam masa yang sama, selamat diamalkan untuk tempoh masa yang panjang.

Kesimpulannya, IF adalah salah satu pendekatan dari pelbagai lagi strategi yang boleh digunakan untuk menurunkan berat badan. Jika ingin melakukan IF, pilih yang kurang berisiko seperti kaedah 12/12 dan 16/8.

Sebagai contoh, makan malam jam 6.00 petang. Mula berpuasa 6.30 petang sampai keesokan harinya jam 6.30 pagi (12 jam). Atau Mula berpuasa lebih awal 5.30 petang hingga 9.30 pagi keesokkannya (16 jam). Tempoh boleh makan itu bukan bermaksud boleh balas dendam makan apa sahaja. Tetap kena kawal makan.

IF dan kaedah puasa dalam islam adalah dua pelaksanaan berbeza. Tetapi motivasi dan pendekatan IF boleh kita ambil untuk merajinkan diri puasa Ramadan dan puasa mingguan Isnin atau khamis. Apa yang Islam anjurkan bukan untuk menyusahkan penganutnya tetapi mempunyai 1001 hikmah yang perlu kita terokai.

Kajian jangka panjang (>12 bulan) diperlukan untuk mengesahkan keberkesanan dan keselamatan IF terutama untuk protokol yang agak berisiko seperti OMAD dan mana-mana protokol yang melibatkan IF 20 jam dan keatas.

Apa-apa pendekatan sekalipun, fokus kepada kualiti makanan diambil, nutrient, kalori harian dan senaman. Berdiet ni bukan untuk kurus semata-mata. Perlu juga target untuk sihat dan fit.

Belajar bezakan antara kelaparan fizikal (body hunger) vs kelaparan mental (mental hunger). Elakkan kaedah diet yang pelik dan ekstrem. Kurus tapi macam-macam komplikasi kesihatan timbul kemudian hari tidak bagus juga kan?

Tidak ada 1 sistem atau strategi pemakanan yang boleh selesaikan semua masalah berkaitan nutrisi. Kalau ada, itu scam namanya. Jadi, jangan terlalu obses atau fanatik dengan mana-mana jenis diet atau pelan pemakanan.

Akhir sekali, tahniah kerana berjaya habiskan bacaan. Boleh nyatakan pandangan tuan atau puan di ruangan komen. Saya sangat alu-alukan. Kalau perlukan sumber rujukan/references, boleh pm saya secara peribadi.


Bagaimana Islam Dimuliakan Di London Ketika Ramadan

“Are you sure you’re okay with walking?” Beliau bertanya. Risau barangkali.

“Don’t worry. I’m fine.” Jawab saya senyum.

Bulan puasa. Sahur jam 2.30 pagi. Berbuka 9.30 malam. Matahari bersinar 18 jam. Siang yang panjang adalah waktu paling sesuai untuk ukur jalan. Kami berjalan dari Oxford Street sampai ke Piccadily Circus.

Jalan lagi sampai Westminster Bridge. Boleh tahan jauh. Dan sepanjang jalan beliau tak henti henti bertanya. Adakah saya okay. Lagi lagi apabila tahu saya berpuasa, beliau serba salah. Namun kami jalan juga. Pusing kedai. Shopping barang. Tengok orang.

Adelle. Sahabat saya di UK. Orang putih. Bukan Islam. Rambut blonde. Tapi baik hati. Sopan. Penuh adab. Menghormati. Bertoleransi. Sensitif pada persekitaran.

“You can eat first, Adelle.” Pelawa saya bila kami singgah makan di sebuah restoran Jepun. Ada lagi 20 minit sebelum tiba waktu berbuka.

“It’s okay. Let’s wait.” Katanya sopan. Kemudian memberitahu kepada pelayan kedai bahawa kami menunggu waktu berbuka.

Saya. Insan kerdil, kecil, mentah, muda dimuliakan di bandar London yang gagah, berprestij, maju dan tua.
Hari itu saya sedar, saya perlu lebih baik dari Adelle. Memuliakan sesiapa sahaja walau apa pun agama dan anutan mereka.

Sekilas saya teringat papan iklan di dinding bas double decker yang merah saga. “SubhanAllah”. Besar. Biru. Bertulis cantik dengan slogan ‘Gather the rewards of Ramadan’. Dan orang orang bukan Islam di sana sempoi je tak melatah.

Try tampal “Hallelujah” dengan lambang salib kat pintu LRT kita, mahu roboh stesen dikerjakan pejuang pejuang agama.

Pesanlah pada diri, untuk dimuliakan kita perlu memuliakan. Untuk dihormati kita perlu menghormati. Untuk difahami kita perlu memahami.

Semoga keISLAMan kita tidak sekadar tertulis di dalam IC.


13 Juta Data Pengguna Astro, Maybank Dan SPR Didakwa Sedia Dijual Secara Terbuka

Laporan berkaitan kebocoran data dilihat semakin banyak pula pada saban hari di serata dunia. Lebih mengejutkan lagi, insiden kebocoran data ini melibatkan lebih jutaan data pengguna yang sedia dijual secara terbuka kepada mereka yang berminat.

Terbaharu, terdapat satu lagi insiden data pengguna yang dicuri lalu dijual ke pasaran gelap pada pengakhiran tahun ini. Kali ini dilaporkan sekitar 13 juta data pengguna yang dikatakan datang dari Astro, Maybank yang ditawarkan secara terbuka di sebuah laman yang menjadi tempat jual beli pangkalan data yang digodam.

Maklumat yang dibocorkan terdiri daripada nama penuh, nombor MyKad, alamat kediaman penuh dan nombor telefon. Kesemua data ini sangatlah sangat sensitif memandangkan ia boleh disalah gunakan untuk penipuan identiti. Terdapat sejumlah data pengguna  yang telah diperlihatkan kepada pengguna secara terbuka.

Insiden ini bagaimana sudahpun mendapat perhatian daripada Menteri Komunikasi dan Digital, Fahmi Fadzil pada pagi ini dengan arahan diberikan kepada Cybersecurity Malaysia dan Jabatan Perlindungan Data Peribadi supaya tindakan lanjut diambil.

Hal ini sekaligus menimbulkan kegusaran orang ramai terhadap keselamatan sekuriti di negara ini yang dilihat tidak kukuh. Sudah tiba masanya kerajaan mengambil langkah proaktif secara komprehensif berkaitan sekuriti siber untuk melindungi kebaikan semua.


Bagaimana Jana Keuntungan Di eBay Ketika Ringgit Malaysia Jatuh

Pada zaman kegawatan ekonomi dan harga barang yang sentiasa naik, ramai yang ingin mencari pendapatan tambahan. Tapi masih ramai yang masih tak tahu nak berniaga terutamanya berniaga online.

Tetapi peniaga online sering kali gagal menarik trafik ke laman sesawang mereka untuk membuat jualan. Memang boleh dapat trafik jika guna Facebook Ads, tetapi ia akan menyebabkan kos tinggi apabila ramai pesaing menjual produk yang sama.

Saya percaya eBay telah menyelesaikan masalah peniaga yang tak pandai membuat jualan dan tarik trafik. Di sini saya kongsikan beberapa barang yang boleh dijual di situ ketika ekonomi gawat.

Dengan modal yang rendah, anda masih boleh membuat jualan di eBay jika kena caranya. Kita mulakan dengan modal RM8, apa yang anda boleh jual?

Ini penjual di Ebay dari Malaysia, sama seperti anda juga masih tinggal di Malaysia tetapi menikmati pendapatan dalam USD. Dia menjual daun ketapang atau dalam Bahasa Inggeris namanya catappa leave atau indian leave. Nama saintifik daun ketapang ialah Terminalia Catappa. Dengan modal RM8 buat beli pos flexipax anda dah mampu membuat jualan sebanyak USD5.75 seunit.

Modal pos: RM8 (USD1.80)
Jualan seunit: RM25.60 (USD5.75)
Yuran eBay: USD0.58
Yuran Paypal: USD0.47
Untung bersih seunit: USD2.90 ( RM12.92)
Dengan menggunakan tukaran matawang pada USD1 = RM4.4541

Penjual eBay ini dalam diam-diam telah berjaya menjual sebanyak 76 unit. Keuntungan hasil dari jualan ini ialah RM981.92! OKlah kan? Dengan modal seunit RM8 sahaja, anda sekarang dah berjaya menghasilkan untung bersih sebanyak RM981.92!

Dimana nak dapatkan pokok ini? Apa orang putih buat dengan daun ini? Habitat asal pokok ketapang ialah Asia Tenggara. Ia biasa ditemui di tepi pantai dan juga di tepi lebuhraya. Pokok ini jarang mendapat perhatian di Malaysia kerana ramai yang tak tahu khasiatnya. Pokok ini hidup subur di tempat yang berpasir.

Pokok ini digunakan untuk mencantikkan landskap dan tempat teduhan di tepi pantai. Selain itu daunnya digunakan untuk mengubati penyakit sendi oleh orang-orang lama.

Tetapi orang putih menggunakan daun ketapang untuk diletakkan di dalam akuarium bagi mengawal PH air dan menyerap sebarang bahan kimia yang terkandung dalam akuarium. Ada juga yang menggunakan daun ini untuk menggalakkan pembiakan udang.

Oleh kerana di negara barat pokok ini tidak boleh hidup di kawasan bermusim, daun ketapang mendapat permintaan tinggi di sana walaupun kita boleh dapat di Malaysia dengan percuma sahaja.

Di Malaysia, serbuk tongkat ali boleh didapati dengan mudah daripada pembekal-pembekal tempatan sama ada secara online dan juga offline.

Jika anda lihat di bawah ialah penjual online yang menjual serbuk tongkat ali dengan berat 200 gram berharga RM25 sahaja. Dengan modal RM3.54/oz, penjual eBay ini berjaya menjual dengan harga USD9.95 per oz sebanyak 504 unit!

Modal 1 oz serbuk tongkat Ali: USD0.80
Modal pos: USD1.80
Jualan 1 oz: USD9.95
Pelanggan bayar pos: USD2.55
Yuran eBay: USD1.25
Yuran Paypal: USD0.66
Keuntungan bersih seunit: USD7.99 (RM35.54)

Penjual eBay ini berjaya menjual sebanyak 504 unit bersamaan dengan RM17,912.16! Hanya menjual serbuk tongkat ali sahaja anda sudah mampu meraih pendapatan sebanyak RM17,912.16 secara sampingan sahaja. Silap hari bulan anda mungkin boleh meninggalkan pekerjaan utama dan menjadikan bisnes di eBay sebagai sumber pendapatan utama anda.

Sebenarnya banyak barang-barang sumber alam di Malaysia ini yang mempunyai permintaan tinggi di luar negara sana. Kalau tidak, tak mungkinlah penjajah sanggup merantau ketika zaman kesultanan Melayu Melaka untuk mendapatkan rempah ratus di Tanah Melayu ini. Anda boleh jadikan idea ini sebagai bisnes yang mudah dibuat di eBay. Selamat mencuba!


Bagaimana Jenama Lamborghini Lahir Selepas Dihina Oleh Enzo Ferrari?

Lamborghini adalah kereta mewah ikonik yang selalu menangkap mata orang yang memandang ketika ia beraksi di jalan raya. Walaubagaimanapun, syarikat yang diasaskan oleh Ferruccio Lamborghini ini mungkin tidak akan pernah wujud jika Enzo Ferrari bersikap terbuka dan bukannya menghina.

Lamborghini adalah lelaki yang dilahirkan di Itali. Dia juga adalah seorang bekas tentera. Setelah Perang Dunia ke-II, dia telah berkecimpung dalam industri pembuatan traktor setelah mendapati banyak logam yang terbiar akibat daripada kesan peperangan.

Menurut The Independent, ketika ayahnya, seorang petani, memerlukan sebuah mesin untuk digunakan di ladang, Lamborghini telah bertindak membina sebuah traktor dari beberapa alat ganti yang dia jumpa.

Kepakaran Lamborghini telah menjadikannya terkenal sebagai mekanik yang menjadi tempat rujukan tentera Itali. Mereka hadir ke tempatnya untuk memperbaiki atau memasang beberapa alat bagi membina mesin yang melibatkan industri ketenteraan.

Perniagaan Lamborghini dalam industri traktor telah menjadikannya antara orang yang sangat kaya dan kebanyakan duitnya dihabiskan untuk membeli beberapa kereta mewah.

Salah satu kereta yang dibeli oleh Lamborghini adalah jenama Ferrari 250GT. Namun dia merasakan seperti ada masalah dengan model 250GT ini. Terkenal sebagai seorang lelaki yang teliti, dia mendapati bahawa kereta model 250GT keluaran Ferrari ini mempunyai masalah di bahagian klac.

Tidak mahu masalah ini terus berulang. Suatu hari, Lamborghini telah memutuskan untuk berjumpa dengan Enzo Ferrari dan memberitahu masalah yang dia hadapi sepanjang membawa kereta Ferrari 250GT.

Ketika dia mencadangkan kepada Enzo Ferrari agar mereka menggunakan klac yang lebih baik bagi kenderaan kelas mewah, Lamborghini diserang dan diejek oleh Enzo Ferrari. Tidak cukup dengan itu, Lamborghini diminta untuk fokus kepada industri traktor sahaja dan jangan masuk campur urusan kereta.

Terkesan dengan hinaan tersebut,  dia telah bersumpah untuk membina sebuah kereta GT dengan sasaran untuk mengalahkan populariti kereta Ferrari. Dibantu oleh 3 bekas pekerja Ferrari, dia bereksperimen untuk membina sebuah kereta GT yang mewah dan berkuasa serta mampu untuk dipandu sehingga 241km/jam.

Dari situ lahirlah Lamborghini 350GT dan ia dilancarkan pada tahun 1963 di Turin Auto Show. Walaupun kereta ini tidak hadir bersama-sama dengan enjin, namun, Lamborghini telah menerima beberapa pujian yang baik dari pakar dan pemerhati yang hadir ketika itu.

Sejak itu, Lamborghini tidak pernah berhenti untuk mengeluarkan kereta-kereta mewah. Pada tahun 1966, model Lamborghini Miura dihasilkan dan disebut sebagai supercar pertama dunia. Manakala pada tahun 1970-an, Lamborghini kembali dengan Countach, sebuah kereta yang kelihatan futuristik dengan reka bentuk bukaan pintu yang lain dari yang lain.

Walaubagaimanapun, Lamborghini tidak mampu untuk mempertahankan jenamanya. Dia telah bertindak menjual perniagaan automobilnya setelah mengalami beberapa masalah. Jenama Lamborghini pada mulanya bertukar tangan beberapa kali sebelum akhirnya dibeli oleh Audi – sebahagian daripada kumpulan Volkswagen – pada tahun 1990-an.

Namun begitu, Lamborghini telah mengajar kita bagaimana seseorang itu bangkit setelah dihina oleh Enzo Ferrari. Walaupun kata-kata Ferrari itu dianggap kejam, tetapi ia sedikit sebanyak telah memberi motivasi kepada Lamborghini untuk membina sebuah jenama kereta yang hingga sekarang menjadi kegilaan orang ramai.

Terdahulu, dua beranak dikejutkan dengan hadiah berupa Lamborghini Aventador, klik pautan di bawah untuk membaca.

Bermula Sebagai Projek DIY, Dua Beranak Ini Dikejutkan Dengan Hadiah Lamborghini Aventador Sebenar

Supreme Lancar Koleksi Kolaborasi Bersama Lamborghini Yang ‘Mampu Milik’

Pembeli Ini Tekad Saman Lamborghini Selepas Huracan Putih Beliau Bertukar Warna Kuning


Bagaimana Jenama Palsu Ini Berjaya Menjual Kasut RM80 Dengan Harga RM2,500

Payless adalah rangkaian butik yang menjual kasut mampu milik popular di Amerika Syarikat. Payless juga pernah membuka cawangan di Sunway Pyramid beberapa tahun yang lalu.

Payless baru-baru ini telah membuat satu kempen untuk melihat sejauh mana orang sanggup untuk membeli kasut murah dengan harga yang tinggi. Payless melancarkan sebuah jenama palsu bernama ‘Palessi’ dan ketika majlis pembukaan, influencer dari serata Amerika Syarikat dijemput untuk memeriahkan acara berkenaan.

Disebabkan ramai yang hadir dikaburi dengan rupa mewah butik berkenaan, ada yang sanggup membuat pembelian kasut Palessi dengan harga setinggi USD600 (RM2,500) sedangkan model yang sama boleh dibeli dengan harga RM80 di Payless.

Palessi dikhabarkan berjaya menjual barangan bernilai USD3,000 ketika hari pembukaan. Selepas acara itu tamat, Payless membayar kembali influencer yang membeli di Palessi. Bagaimanapun pembeli dapat terus simpan kasut yang mereka ‘beli’ di Palessi.

Iklan Payless ini mendapat respon yang positif daripada netizen di Amerika Syarikat dan ramai yang memuji pemasaran Payless ini sangat genius dan lain daripada yang lain. Sesuatu jenama mewah memang boleh ‘membutakan’ anda sedangkan anda boleh dapat barangan dengan kualiti yang sama pada harga yang jauh lebih murah.


Bagaimana Jika Batman Hidup Dalam Kemusnahan

Pereka grafik dari Paris, Travis Durden memaparkan kehidupan Batman yang hidup dalam dunia yang sudah musnah. Dalam siri ini, Travis Durden ingin menunjukkan kitaran hidup superhero yang terpaksa berdepan dengan perkara yang mereka takuti, kemusnahan.

Durden berkolaborasi dengan beberapa jurugambar untuk menangkap gambar tempat-tempat yang ditinggalkan dan seram di serata dunia. “Saya mahu imej akhir gambar-gambar inias real as possible. Saya mahu ianya nampak seperti Batman benar-benar menghabiskan masanya di tempat-tempat ini,” terang Durden.

Jika anda peminat Batman,anda pasti meminati karya Durden ini.

Lihat Juga Karya Durden berkenaankarekter Star Wars diubah menjadi patung klasik Greek.


Bagaimana Jika Tajuk ‘Game’ Popular Diterjemah Ke Bahasa Indonesia?

Judul permainan video selalunya tidak diterjemah kepada bahasa nusantara. Jadi, peminat permainan video di Indonesia mengubah judul-judul permainan video ini kepada bahasa Indonesia dan mengekalkan font asal permainan video ini.

Lucu juga jadinya ni. Ada tajuk-tajuk ini macam tak kena pun dengan maksud asalnya. Tapi bolehlah. Kalau anda hebat, boleh teka semua tajuk-tajuk permainan video ini tak?


Bagaimana Jika Watak ‘One Piece’ Jadi The Avengers

Luffy & Co dari siri komik ‘One Piece’ memang terkenal kerana komiknya yang lucu dan watak mereka yang pelbagai. The Avengers juga adalah siri kartun. Jadi, apa jadi kalau dua siri komik hebat ini digabungkan menjadi satu?

Hasilnya, memang awesome! Ini adalah karya oleh Andimoo Studios dan bukanlah dari idea pelukis asal komik One Piece, Eiichiro Oda. Zoro sebagai Thor, Luffy sebagai Captain America, Usopp sebagai Hawkeye; memang tepat kena betul dengan watak asal mereka. Jom tengok watak-watak lain One Piece di bawah.